Gêm Hannah Montana graig seren her ffasiwn Ar-lein. Chwarae am ddim\nGêm Hannah Montana graig seren her ffasiwn\nWedi chwarae: 10552\nChwaraewch y gêm Hannah Montana graig seren her ffasiwn Ar-lein:\nGêm Disgrifiad Hannah Montana graig seren her ffasiwn\nMerch Crazy am i edrych fel Hannah Montana. Help ei â hynny! Dewiswch y wisg orau, ac yna edrych ar y cof am ei ffrind. Gadewch iddo ailadrodd y ddelwedd a grëwyd gennych. . Chwaraewch y gêm Hannah Montana graig seren her ffasiwn ar-lein.\nNodweddion technegol y gêm Hannah Montana graig seren her ffasiwn\nGêm Hannah Montana graig seren her ffasiwn Ychwanegodd: 01.04.2012\nMae'r gêm yn cael ei chwarae: 10552 amser\nGêm Rating: 4.21 allan 5 (207 amcangyfrifon)\nGemau fel y gêm Hannah Montana graig seren her ffasiwn\nHannah Montana Calan Gaeaf gwisgo i fyny\nHannah Montana gwisgo i fyny Parti\nHannah Montana Di-wifr Quest Brysiwch Up, Dod o hyd Dyddiadur Miley cyn dechrau dosbarth!\nColur Hannah Montana\nLawrlwytho gêm Hannah Montana graig seren her ffasiwn\nEmbed y gêm Hannah Montana graig seren her ffasiwn ar eich gwefan:\nHannah Montana graig seren her ffasiwn\nI fewnosod y gêm Hannah Montana graig seren her ffasiwn ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm Hannah Montana graig seren her ffasiwn, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm Hannah Montana graig seren her ffasiwn, hefyd yn chwarae yn y gêm:


HafanProffiliau staffKaren Rhys Jones\nPrif Ddarlithydd mewn Addysg\nCyn ymuno â Glyndŵr Wrecsam, roedd Karen yn athrawes uwchradd a rheolwr cynnydd gyda chyfrifoldebau bugeiliol. Daeth i gydnabod pwysigrwydd lles mewn perthynas â dysgu, a natur amlddisgyblaethol lles.\nYm Mhrifysgol Glyndŵr mae Karen yn brif ddarlithydd ac yn Arweinydd Addysg Gychwynnol i Athrawon; mae’n arwain ar y Rhaglen TAR Addysg Gynradd gydag athrawon Statws Athro Cymwysedig (SAC) ac mae’n arweinydd pwnc ar gyfer Addysg gorfforol. Roedd Karen yn allweddol wrth sicrhau ‘r rhaglenni Addysg Gynradd SAC dan ryddfraint o St Mary’s, Twickenham, ac mae’n mwynhau gweithio gyda chohortau o athrawon dan hyfforddiant. Mae Karen wedi dysgu ar sawl modiwl Addysg a Gwyddor Chwaraeon ac Ymarfer Corff, gan gyfrannu at raglenni israddedig ac ôl-radd.\nMae Karen yn Ymgynghorydd Llythrennedd Corfforol ar gyfer Chwaraeon Cymru ac Iechyd Cyhoeddus Cymru, gan gyfrannu at brosiectau sy’n ymwneud â lles a llythrennedd corfforol gan gefnogi athrawon ac ymarferwyr (o fewn byd Addysg a thu hwnt) i ddatblygu cymhelliant, hyder, sgiliau a gwybodaeth unigolion i werthfawrogi, mwynhau a bod yn gyfrifol am eu gweithgaredd corfforol. Mae Karen yn byw’n lleol gyda’i gŵr, tri o blant a thri chi. Mae’n mwynhau bod allan yn yr awyr agored ac wedi cyflwyno gweithdai cerdded ar gyfer cyfarfodydd adran.\nMae Karen yn gantores frwd, ac un uchafbwynt oedd canu’r Anthem Genedlaethol ar y cae yn Stadiwm y Principality gyda Chantorion Sirenian, cyn gêm rygbi’r chwe gwlad.\nLlythrennedd corfforol a lles yw diddordebau ymchwil Karen. Cynlluniodd Karen weithdy Llythrennedd Corfforol y Gymuned ar gyfer Chwaraeon Cymru sydd wedi ei gymeradwyo gan y Gymdeithas Llythrennedd Corfforol Rhyngwladol (IPLA).\nMae’n aelod o’r IPLA a hi yw arweinydd Addysg a Hyfforddi y sefydliad. Mae Karen yn astudio ar gyfer ei Doethuriaeth Broffesiynol ac yn ymchwilio datblygiad siwrnai llythrennedd corfforol hunanreoledig ymarferwyr.\nMae ei hymchwil yn caniatáu iddi ddod i wybod y diweddaraf o ran materion cyfoes, dyfnhau ei dealltwriaeth o gysyniadau llythrennedd corfforol a chefnogi dysgu ac addysgu sydd yn cydgysylltu â diddordebau ymchwil eraill Karen o amgylch agweddau ehangach lles ac addysg holistig.\nTAR Addysg Gynradd gyda SAC\nGradd Meistr Cenedlaethol (Cymru)\nRoedd Karen yn un o’r awduron gyfrannodd at adnodd Chwaraeon Cymru ar gyfer Gymnasteg, Dawns, Chwarae i Ddysgu, Symudiad Creadigol a Sblash; adnodd sy’n parhau i gael ei ddefnyddio mewn ysgolion ar draws Cymru. Maent ar ffurf cardiau, pecynnau a CD-ROM.


1 Cyrff llywodraethu a ‘gwaith tîm' - OpenLearn - Open University - CYM_SGC_2a\nMae'r adran hon o'r cwrs yn archwilio'r term 'gwaith tîm' ac mae'n gyfle i chi fyfyrio ar eich profiadau chi eich hun o weithio mewn tîm.\nMae cryn dipyn wedi'i ysgrifennu am dimau a grwpiau: y gwahaniaeth rhyngddynt a pha mor effeithiol y maent yn gweithio. At ddiben y cwrs hwn, defnyddiwn y diffiniad sy'n disgrifio tîm fel grŵp sy'n uno'r aelodau tuag at gyflawni amcanion cyffredin (Bennet, 1994).\nMae gwaith tîm yn digwydd mewn nifer o sefyllfaoedd gwahanol ac mewn rhannau gwahanol o'n bywyd. Efallai ein bod yn gweithio mewn tîm bob dydd, neu fel digwyddiad untro. Mae enghreifftiau o waith tîm yn amrywio o gynllunio gwyliau gyda theulu neu ffrindiau, cynllunio digwyddiad gyda chydweithwyr yn y gwaith, ymateb i argyfwng, cydweithio i bennu cyllideb neu gymryd rhan mewn cyfarfod, i gyflawni newid mewn polisi llywodraeth leol neu genedlaethol.\nFfigur 1 Nodweddion cyffredin mewn ysgolion llwyddiannus.\nNododd Mark Gardner o Gymdeithas Genedlaethol y Llywodraethwyr fod creu corff llywodraethu llwyddiannus, fel unrhyw dîm arall, yn ymwneud â sicrhau cydbwysedd ac amrywiaeth o ran sgiliau a phrofiad. Hefyd, mae angen i'r llywodraethwyr gydweithio fel rhan o dîm (Young-Powell, 2016).\nNesaf 1.1 Gweithio mewn tîm fel llywodraethwr


Rydych chi yma: Hafan > Cyrsiau rhan-amser > HNC Cyfrifiadura\nCôd UCAS: HNCM\nHyd y Cwrs: 2 FL (LlA) 4 FL (RhA)\nOs ydych yn gweithio neu’n astudio o fewn y sector cyfrifiadura, nod y rhaglenni hyn yw eich darparu gyda sylfaen addysgol. Bydd y rhaglenni yn eich darparu gyda sgiliau diwydiannol cyfredol y mae galw amdanynt, gyda phwyslais ar dechnegau ymarferol wedi’u hategu gan theori a’u hysbysu gan weithgarwch trosglwyddo gwybodaeth ac ymchwil. Yn hynny o beth mae gan y rhaglen gryn botensial cyflogadwyedd – naill ai’n gweithio mewn cwmni neu fel modd i’ch galluogi i wneud cynnydd entrepreneuraidd.\nMae’r rhaglenni yn canolbwyntio ar sylfaen o ‘gyfrifiadura craidd’, datblygu meddalwedd a dylunio systemau gydag elfennau o rwydweithiau cyfathrebu a’r Rhyngrwyd. Cefnogir y sylfaen eang yma o wybodaeth gan sgiliau proffesiynol cadarn sy’n hanfodol i waith tîm, datrys problemau a datblygu gyrfaol.\nYn nes ymlaen, bydd myfyrwyr yn datblygu doniau mwy arbenigol mewn meysydd sy’n gweddu oraui’r huchelgeisiau gyrfaol. Bydd myfyrwyr yn datblygu eu hymwybyddiaeth o safonau proffesiynol o ymddygiad ac ymarfer, a fydd yn eu darparu gyda’r gallu i gymhwyso eu sgiliau, gwybodaeth a dealltwriaeth i amryw o gyd-destunau a phroblemau cyfrifiadurol.\nMae’r cwrs yma yn ymateb i fylchau sgiliau dynodedig. Bydd yn darparu myfyrwyr gyda’r dealltwriaeth, gwybodaeth a sgiliau allweddol sydd eu hangen ar gyfer cyflogaeth lwyddiannus\nMae Cynllunio Datblygiad Personol wedi’i integreiddio trwy gydol y cwrs er mwyn datblygu’r fframwaith o sgiliau sy’n angenrheidiol ar gyfer rheolaeth bersonol, academaidd a gyrfaol effeithiol\nY Brifysgol sydd orau yng Nghymru am ragolygon gyrfaol ym meysydd Cyfrifiadureg a TG, yn ôl The Times.\nMae’r Brifysgol yn gartref i CARDs, canolfan ymchwil hyglod am ei hymchwil i gymdeithas ddigidol\nLabordai TG wedi’u hadnewyddu\nLleoliad cynhadledd ymchwil i’r rhyngrwyd ddwyflynyddol sy’n denu dirprwyon o bob cwr o’r byd.\nCynnwys nodweddiadol y cyrsiau craidd:\nCyflawni Prosiect HND\nDylunio Prosiect HND\nSystemau Cyfrifiadurol Cyfrifiadura Cyfrifol\nCynnwys cyrsiau opsiynol:\nTechnoleg Gêmau Difrifol\nTechnoleg Sain ar gyfer Gêmau\nDatblygu Aps Symudol a Rhyngrwyd\nCysylltiadau a Rhwydweithiau Data\nCronfeydd Data a Systemau Gwybodaeth seiliedig ar y We\nDatblygu Cymwysiadau Heini\nGweinyddu ac Optimeiddio Cronfeydd Data\nY gofynion cyffredinol ar gyfer Tystysgrif Genedlaethol Uwch yw 48 pwynt UCAS yn Safon Uwch neu gyfwerth. Yn ogystal, bydd yn rhaid i ymgeiswyr fod wedi pasio pum TGAU gyda graddau C/4 neu uwch gan gynnwys Mathemateg a Saesneg/Cymraeg.\nMae’n bosibl y bydd mathau eraill o ddysg a phrofiad yn cael eu hystyried ar gyfer mynediad ar y rhaglen. Fe allai myfyriwr gael ei dderbyn ar gwrs heb y cymwysterau mynediad arferol os gallant ddarparu tystiolaeth o’r wybodaeth a’r sgiliau sydd eu hangen i gofrestru ar a chwblhau’r cwrs yn llwyddiannus.\nYstyrir asesu yn rhan annatod o ddysgu ac mae’r meini prawf asesu yn gysylltiedig â chanlyniadau dysgu modiwlau unigol. Mae’r dulliau asesu yn cynnwys asesiadau ymarferol, adroddiadau a thraethodau, dadansoddi astudiaethau achos, cyflwyniadau llafar, papurau seminar, gwaith prosiect, Portffolio Datblygiad Personol, arholiadau a phrofion dosbarth dibaratoad. Bydd asesu yn cynnwys aseiniadau unigol a grŵp/tîm.\nY mathau o ragolygon gyrfaol y gall myfyrwyr eu disgwyl ar ôl cwblhau’r radd yma yn llwyddiannus yw: - rhaglennydd, datblygwr gwe, gweinyddwr rhwydwaith neu ddylunydd cronfeydd data.


Ar hyn o bryd, mae Cyngor Rhondda Cynon Taf yn cynnal adolygiad o ostyngiadau person sengl i bobl sy'n byw ar ben eu hunain. Rydyn ni'n bwriadu cynnig y gwasanaeth gorau bosib i'r bobl hyn yn ystod yr adolygiad, drwy osod cyfarwyddiadau clir am sut i lenwi ffurflenni sydd angen eu hanfon yn ôl i'r Cyngor.\nSerch hynny, o bryd i'w gilydd, dydi amgylchiadau ddim yn hawdd i'w hesbonio. I helpu, rydyn ni wedi cynnwys y cwestiynau cyffredin all godi yn ystod y cyfnod adolygu.\nPam rydw i wedi derbyn y llythyr hwn?\nAr hyn o bryd mae Cyngor Rhondda Cynon Taf yn adolygu amgylchiadau pawb sy'n hawlio gostyngiad person sengl. Rydyn ni'n gwirio eich dilysrwydd i hawlio gostyngiad person sengl.\nSut mae llenwi'r ffurflen?\nLlenwch y ffurflen ar lein drwy bwyso yma a rhoi eich rhif PIN, rhif eich cyfrif a'r Cod Post sydd ar y llythyr.\nNeu, os mai chi yw'r unig berson yn eich cartref, llofnodwch a dyddio'r ffurflen ar y gwaelod a'i hanfon yn ôl. Peidiwch ag ysgrifennu mewn unrhyw flychau. Peidiwch â chynnwys unrhyw un dan 18 oed.\nOs oes mwy nag un oedolyn yn byw yn y cartref, nodwch ei enw, dyddiad geni a'r dyddiad symudodd y person i mewn. Os ydynt wedi'i heithrio rhag talu Treth y Cyngor, rhowch reswm pam. Gweler y pamffled amgaeëdig. Llofnodwch a'i dyddio unwaith i chi orffen a'i hanfon yn ôl yn yr amlen barod.\nBeth sy'n digwydd os nad wyf yn llenwi'r ffurflen?\nByddwn yn cymryd hi'n ganiataol bod eich amgylchiadau wedi newid ac yn dileu'r gostyngiad. Bydd hyn yn weithredol o'r tro diwethaf i ni wirio eich hawl a bydd yn cael ei gynnwys yn eich bil nesaf.\nPa wybodaeth credyd sydd gyda chi amdana i?\nDoes dim gwybodaeth credyd gyda ni amdanoch chi. Os hoffech weld eich ffeil credyd, cysylltwch â'r prif asiantaethau credyd:\nBeth sy'n digwydd os nad yw'r ffurflen yn cael ei dychwelyd o fewn y terfyn amser o 14 diwrnod?\nDim ond bod y ffurflen wedi'i llenwi a'i dychwelyd o fewn amser rhesymol, ni fyddwch yn cael eich cosbi. Os ydy'r ffurflen yn hwyr iawn, efallai byddwch yn derbyn llythyr atgoffa. Llenwch y ffurflen fel o'r blaen.\nBeth ddylwn i wneud os ydy rhywun yn defnyddio fy nghyfeiriad am resymau cyswllt yn unig?\nYchwanegwch ei h/enw a’u cyfeiriad go iawn yn llawn, yna bydd y wybodaeth yn cael ei gwirio.\nDwi eisoes wedi rhoi gwybod i’r Cyngor am newid yn fy amgylchiadau. Oes angen i mi lenwi'r ffurflen?\nOes, rhaid cynnwys yr holl fanylion am eich sefyllfa bresennol.\nRwy'n derbyn post i'r trigolion blaenorol, beth y dylwn ei wneud am hyn?\nDylech ysgrifennu ar yr amlen yn esbonio nad yw'r person yn byw yna bellach a'i dychwelyd i’r sawl a anfonodd y gohebiaeth.\nMae ffrind yn aros gyda fi 3 neu 4 noson yr wythnos, ydy hynny’n golygu nad oes gennyf yr hawl i ostyngiad?\nOs ydy eich ffrind yn cadw ei eiddo yn eich tŷ chi yna bydd eich cyfeiriad yn cael ei gymryd fel y prif lety. Felly, does dim hawl i'r gostyngiad.\nYm mhle mae eich ffrind yn aros am weddill yr wythnos? Os ydy hi/ef yn aros mewn sawl lle gwahanol, bydd eich cyfeiriad yn dal i gael ei ystyried fel y prif gyfeiriad iddyn nhw.\nUnrhyw reswm arall, rhowch esboniad o'ch sefyllfa bresennol.\nBeth ddylwn i wneud os nad yw unrhyw un o’r enghreifftiau uchod yn berthnasol i fy amgylchiadau i?\nOs ydych yn dal i fod yn ansicr am sut i lenwi’r ffurflen, neu os nad yw eich amgylchiadau chi’n berthnasol llenwch y ffurflen ar-lein yma, dewiswch y bedwerydd opsiwn ‘Arall (nid yw fy amgylchiadau i yn berthnasol i’r categorïau uchod’ ac ysgrifennwch esboniad o’ch sefyllfa bresennol.


Gwasanaethau Yswiriant Undeb Amaethwyr Cymru | Hysbysebiad Preifatrwydd\nDyma hysbysiad preifatrwydd Gwasanaethau Yswiriant FUW Cyf (rhif cofrestru: 07981993) y mae ei swyddfa gofrestredig yn Llys Amaeth, Plas Gogerddan, ABERYSTWYTH, SY23 3BT, y cyfeirir ato fel ni, inni neu ein yn yr hysbysiad preifatrwydd hwn.\nMae’r hysbysiad preifatrwydd yn ymwneud â gwybodaeth bersonol sy’n eich adnabod fel person naturiol (p’un a ydych yn gwsmer gwirioneddol neu’n ddarpar gwsmer, yn unigolyn sy’n pori ein gwefan neu’n unigolyn y tu allan i’n sefydliad ni yr ydym ni’n rhyngweithio â chi). Cyfeiriwn ni at y wybodaeth hon gydol yr hysbysiad preifatrwydd hwn fel data personol neu wybodaeth bersonol ac mae manylion pellach am beth mae hyn yn ei gynnwys i’w gweld yn yr hysbysiad preifatrwydd hwn isod.\nMae preifatrwydd a diogelwch eich gwybodaeth bersonol yn bwysig iawn inni felly hoffem eich sicrhau y caiff y wybodaeth amdanoch ei thrin a’i diogelu’n briodol gennym ni bob amser. Darllenwch yr hysbysiad preifatrwydd hwn yn ofalus gan ei fod yn esbonio sut gallem ni gasglu a defnyddio eich data personol.\nGellir amrywio’r hysbysiad preifatrwydd hwn o bryd i’w gilydd, felly cofiwch ei ddarllen yn rheolaidd. Diweddarwyd yr hysbysiad preifatrwydd hwn ddiwethaf ar 13/06/2018.\nAt ddibenion y ddeddfwriaeth diogelu data berthnasol, ni yw rheolydd eich data personol. Fel rheolydd rydyn ni’n defnyddio (neu’n prosesu) y data personol a ddaliwn amdanoch chi yn unol â’r hysbysiad preifatrwydd hwn.\nOs oes arnoch angen cysylltu â ni ynglŷn â defnyddio neu brosesu eich data personol, yna gallwch wneud hynny gan ddefnyddio ein manylion cysylltu fel y nodir isod.\nEin Swyddog Diogelu Data yw Roger Van Praet. Gallwch gysylltu ag ef yn Llys Amaeth, Plas Gogerddan, Aberystwyth, Ceredigion, SY23 3BT\nTeleffon: 01970 820820.\nPa wybodaeth rydym yn ei dal amdanoch ac o le y cawn y wybodaeth hon\nData personol a roddwch inni yn bersonol, drwy ein gwefan neu dros y ffôn\nData personol a roddwch pan fyddwch yn holi am yswiriant, neu pan brynwch bolisi, drwom ni, gan gynnwys gwybodaeth am beth a/neu pwy rydych eisiau ei yswirio, megis manylion cerbyd, gweithgareddau busnes, manylion eich cartref neu’ch taith\nGwybodaeth gyffredinol amdanoch chi, fel eich enw, cyfeiriad, manylion cysylltu a dyddiad geni\nHefyd, fe allem gael rhyw gymaint o’ch data sy’n syrthio i’r categorïau arbennig o ddata (categorïau arbennig o ddata) a data am euogfarnau troseddol, ac mae’r hysbysiad preifatrwydd hwn yn datgan yn benodol sut gallem ni brosesu’r mathau hyn o ddata personol. Categorïau arbennig o ddata yw data sy’n ymwneud ag iechyd.\nRydym ni’n casglu eich data personol gennych fel rheolydd pan gawn ddyfynbrisiau am yswiriant ichi, pan rydyn ni yn trefnu eich polisi ar eich cyfer a phan wnawn newidiadau i’ch polisi ar eich cyfer. Gallai hyn hefyd olygu casglu data gan eraill neu am eraill sy’n gysylltiedig â chi a’ch polisi yswiriant, megis unigolion eraill sy’n cael eu hyswirio ar eich polisïau neu’ch gweithwyr neu’ch cynrychiolwyr. Drwy roi inni wybodaeth am rywun arall ar gyfer trefnu yswiriant iddynt dan eich polisi chi, megis gyrrwr a enwir, cydymaith teithio neu weithiwr ayb. rydych yn cadarnhau eich bod wedi cael eu caniatâd i wneud hynny a’ch bod wedi rhannu’r hysbysiad preifatrwydd hwn gyda nhw.\nDrwy ofyn inni drefnu contract yswiriant i chi, sy’n golygu rhoi gwybodaeth inni am blant, rydych yn cadarnhau wrthym ni drwy wneud hynny mai chi yw gwarcheidwad cyfrifol y plentyn.\nRydyn ni hefyd yn casglu gwybodaeth oddi wrth ffynonellau cyhoeddus a chronfeydd trydydd parti sydd ar gael i’r diwydiant yswiriant er mwyn lleihau achosion o dwyll a throseddau ariannol, a hefyd oddi wrth unrhyw gronfeydd data trydydd parti eraill lle gall eich data personol fod yn cael ei ddal, cyn belled â bod gan y cyfryw drydydd partïon sail gyfreithlon dros rannu’r cyfryw ddata personol gyda ni.\nLle’r ydyn ni yn dibynnu ar sail heblaw am gydsyniad\nAt ba ddiben yr ydym yn prosesu eich data personol Ar ba sail y cawn wneud hyn (dyma beth mae’r gyfraith yn ei ganiatáu)\nEr mwyn cyflawni ein rhwymedigaethau contractiol ichi. Byddai hyn yn golygu ateb eich ceisiadau am wasanaethau yswiriant (gan gynnwys cael yswiriant ichi, ateb eich ceisiadau am addasiadau canol tymor a chael prisiau ar gyfer adnewyddu) Mae’r prosesu yn angenrheidiol mewn cysylltiad ag unrhyw gontract yr ymrwymwch iddo gyda ni\nEr mwyn gweinyddu eich cyfrif, gan gynnwys trafodion ariannol ar gyfer brocera yswiriant Mae’r prosesu yn angenrheidiol mewn cysylltiad ag unrhyw gontract yr ymrwymwch iddo gyda ni\nI helpu i atal a lleihau achosion o dwyll a throseddau ariannol eraill Mae’r prosesu yn angenrheidiol er mwyn inni gydymffurfio â’r gyfraith ac ein gofynion cyfreithiol\nEr mwyn diogelwch ac i wella ein gwasanaeth, gallai galwadau ffôn a wnewch inni gael eu monitro a/neu eu recordio Mae’r prosesu yn angenrheidiol i fynd ar drywydd ein budd dilys mewn rheoli a gweithredu ein busnes\nEr mwyn rhoi gwybod ichi am wasanaethau a chynhyrchion tebyg y gallai fod gennych ddiddordeb ynddynt Mae’r prosesu yn angenrheidiol i fynd ar drywydd ein budd dilys mewn gweithredu ein busnes\nMae’n bosibl hefyd y bydd arnom ni angen casglu categorïau arbennig o ddata gennych, fel gwybodaeth am eich iechyd, er mwyn cyflawni ein rhwymedigaethau contractiol i chi. Y sail gyfreithlon y gallwn ni wneud hyn arni yw oherwydd bod y prosesu yn angenrheidiol am resymau budd cyhoeddus sylweddol yn ymwneud ag yswiriant. Mae’n bosibl y byddwn hefyd yn casglu gwybodaeth am euogfarnau troseddol y gallem ni eu rhannu â thrydydd partïon. Y sail gyfreithlon a ddefnyddiwn er mwyn gwneud hyn yw bod y prosesu yn angenrheidiol am resymau budd cyhoeddus sylweddol yn ymwneud ag yswiriant.\nYr yswirwyr, y cyfryngwyr a’r darparwyr gwasanaethau trydydd parti a ddefnyddiwn ar gyfer trefnu a gweinyddu eich polisi yswiriant. Gallai hyn hefyd gynnwys aseswyr rheoli risg, asiantaethau adfer colledion nas yswirir, darparwyr cyllid ar gyfer premiymau a thrydydd partïon eraill sy’n gysylltiedig (yn uniongyrchol neu’n anuniongyrchol) â’r broses o weinyddu eich yswiriant a’i fuddion cysylltiedig\nCwmnïau sy’n darparu gwasanaethau gweinyddu a phrosesu inni neu ar ein rhan dan gontract er mwyn gwneud gweithgareddau megis delio â hawliadau, gwasanaethau gweinyddol a systemau TG a gweithgareddau eraill a nodir yn yr hysbysiad preifatrwydd hwn, ynghyd â gweithgareddau cefnogi megis gwasanaethau archwilio a chyllid.\nSefydliadau eraill y mae gennym ni ddyletswydd i, neu y caniateir inni, ddatgelu eich gwybodaeth bersonol wrthynt yn gyfreithiol, er enghraifft, pe caem ni gais dilys gan yr heddlu neu sefydliadau trydydd parti eraill er mwyn atal neu ganfod trosedd\nTrydydd partïon a ddefnyddiwn i adennill arian sydd arnoch chi inni neu y gallem werthu eich dyled iddynt\nMae’n bosibl y bydd y wybodaeth a rannwch gyda ni yn cael ei throsglwyddo gennym ni neu unrhyw rai o’r mathau o gwmnïau neu sefydliadau yr ydym wedi’u nodi uchod, i wledydd eraill er mwyn i’r prosesu ddigwydd, gan gynnwys lleoliadau y tu allan i’r DU a’r Undeb Ewropeaidd. Ni fyddwn ni ond yn gwneud hynny os oes lefelau diogelwch digonol ar waith fel sy’n ofynnol gan ddeddfau diogelu data perthnasol.\nPan ewch i un o’n gwefannau ni fe allwn gasglu gwybodaeth gennych chi, megis eich cyfeiriad e-bost, cyfeiriad IP a dyfeisiau adnabod ar-lein eraill. Mae hyn yn ein helpu ni i dracio ymweliadau unigryw a monitro patrymau traffig cwsmeriaid ar wefannau, fel pwy sy’n ymweld a pham. Rydyn ni yn defnyddio trydydd partïon i gydgasglu cyfeiriadau IP i’n helpu ni i ddeall ein data ar draffig rhyngrwyd a data ynglŷn â’ch math o borwr a’ch cyfrifiadur. Gallem ni hefyd ddefnyddio gwybodaeth am ddefnyddio’r rhyngrwyd i greu data ystadegol ar ddefnyddio ein gwefan. Gallem ni wedyn ddefnyddio neu ddatgelu’r data ystadegol hwnnw i eraill at ddibenion marchnata a datblygu strategol, ond ni fydd modd adnabod unigolion o’r cyfryw ddata ystadegol.\nGallem ddefnyddio cwcis a/neu dagiau picsel ar rai tudalennau o’n gwefan. Ffeil destun fechan a anfonir i’ch cyfrifiadur yw cwci. Tag anweladwy a roddir ar rai tudalennau o’n gwefan, ond nid ar eich cyfrifiadur yw tag picsel. Mae tagiau picsel fel arfer yn gweithio gyda chwcis i’n helpu ni i roi gwell gwasanaeth ichi. Rydym hefyd yn defnyddio cwcis a thagiau picsel yn ein gohebiaeth e-bost i bersonoli’r e-bost a thracio i weld a yw’r e-bost wedi cael ei agor ac a yw’r derbynnydd wedi defnyddio unrhyw ddolenni at wefannau yn yr e-bost. Mae hyn yn caniatáu inni fonitro a gwella ein gohebiaeth e-bost a’n gwefan. Mae gwybodaeth ddefnyddiol am gwcis, gan gynnwys sut i gael gwared ohonynt, i’w gweld yn http://allaboutcookies.org.\nNi fyddwn ond yn storio eich data am gyn hired ag y bo angen i gydymffurfio â gofynion ein contract(au) yswiriant ac unrhyw rwymedigaethau cyfreithiol neu amodau prosesu cyfreithlon sy’n bodoli o’r herwydd. Mae gennych nifer o hawliau o safbwynt y wybodaeth bersonol a ddefnyddiwn, y gallwch ofyn inni lynu wrthynt. Mewn rhai achosion, hyd yn oed pan wnewch gais ynglŷn â’ch gwybodaeth bersonol, mae’n bosibl na fydd yn ofynnol inni, neu ni fyddwn yn gallu bodloni eich cais oherwydd y gallai hyn olygu na fyddwn yn gallu cyflawni ein rhwymedigaethau cyfreithiol na rheoleiddiol dan yr amodau prosesu cyfreithlon sy’n rheoli’r ffordd y daliwn ni eich data neu oherwydd y ceir lleiafswm statudol o amser pryd y mae’n rhaid inni gadw eich gwybodaeth. Os felly, fe wnawn roi gwybod ichi beth yw ein rhesymau.\nGallwch ofyn inni:\nDarparu eich data personol mewn fformat strwythuredig, cyffredin a darllenadwy gan beiriant, a gofyn i’ch data personol gael eu trosglwyddo i reolydd arall. Nid yw’r hawl hon ond yn weithredol os defnyddiwn broses awtomataidd i brosesu eich data personol a bod y prosesu wedi digwydd i ddechrau gyda’ch cydsyniad neu er mwyn cyflawni contract gyda chi.\nOs ydym yn dibynnu ar eich cydsyniad i ddefnyddio eich gwybodaeth bersonol, cewch dynnu’r cydsyniad hwnnw’n ôl ar unrhyw adeg. Os tynnir eich cydsyniad yn ôl, bydd eich cydsyniad blaenorol yn aros yn ddilys ar gyfer y wybodaeth amdanoch chi a ddefnyddiasom cyn y dyddiad y tynnoch y cydsyniad yn ôl, neu os anfonwyd unrhyw ddeunydd marchnata cyn ichi ddweud nad ydych eisiau inni gysylltu â chi eto.\nMae gennych hefyd hawl i wneud ymholiad neu gwyno wrth Swyddfa’r Comisiynydd Gwybodaeth (ICO) os nad ydych yn hapus gyda’r ffordd rydym yn defnyddio eich data, neu os credwch ein bod wedi torri un o’r gofynion cyfreithiol. I gael rhagor o wybodaeth am yr ICO ewch i: www.ico.org.uk.\nFe allwn o bryd i’w gilydd brosesu eich data personol i roi gwybod ichi am gynhyrchion neu wasanaethau tebyg a allai fod o ddiddordeb ichi. Gwnawn hyn oherwydd ein bod yn gwerthfawrogi eich cwsmeriaeth ac yn ymfalchïo mewn cynnig cyngor proffesiynol, sydd wedi’i deilwra ac sy’n bodloni eich anghenion yswiriant penodol. Mae hyn yn cynnwys eich hysbysu o’r wybodaeth ddiweddaraf am yswiriant a’r diwydiant ynghyd â manylion unrhyw gynigion neu hyrwyddiadau am y gwasanaethau yswiriant a ddarparwn ni ichi. Ein sail gyfreithlon ar gyfer prosesu eich data personol fel hyn yw gan ei bod yn angenrheidiol i fynd ar drywydd buddiannau dilys ein busnes, oni bai ein bod ni fel arall wedi cael eich cydsyniad i wneud hynny. Gallem gysylltu â chi drwy’r post, dros y ffôn neu’r e-bost. Cewch ddewis peidio â chael dim gohebiaeth gennym ni i’r perwyl hwn ar unrhyw adeg fodd bynnag, sylwer na fydd hyn yn effeithio ar y ffordd y cysylltwn â chi am wasanaethu’r cynhyrchion yr ydych wedi gofyn yn benodol amdanynt gennym ni.\nFUW Insurance Services LTD is regulated by the Financial Conduct Authority. Registered Office: Llys Amaeth, Plas Gogerddan, Penrhyncoch, Aberystwyth, Ceredigion, SY23 3BT. Registered in England number. 615251\nWebsite designed and created by the Broker Network. © Copyright 2020


1 Cronicl 12 (BCN) - Bible Society\n1 Cronicl 12 BCND\nDilynwyr Cynnar Dafydd, o Lwyth Benjamin\n1Dyma'r rhai a ddaeth i Siclag at Ddafydd tra oedd yn ymguddio rhag Saul fab Cis. Yr oeddent yn wŷr cedyrn, ac yn ddefnyddiol mewn brwydr 2am eu bod yn cario bwâu ac yn gallu taflu cerrig a saethu â'r bwa â'u llaw dde a'u llaw chwith. Benjaminiaid oeddent, o dylwyth Saul. 3Ahieser a Joas meibion Semaa o Gibea oedd yr arweinwyr; Jesiwl a Phelet meibion Asmafeth; Beracha, a Jehu o Anathoth; 4Ismaia o Gibeon, y grymusaf o'r Deg ar Hugain ac yn bennaeth arnynt; Jeremeia, Jehasiel, Johanan a Josabad o Gedera, 5Elusai, Jerimoth, Bealeia, Semareia, Seffatia yr Haruffiad, 6Elcana, Jeseia, Asareel, Joeser a Jasobeam y Corahiaid, 7Joela a Sebadeia, meibion Jehoram o Gedor.\nDilynwyr Dafydd o Lwyth Gad\n8Aeth rhai o'r Gadiaid at Ddafydd i'r gaer yn yr anialwch. Gwŷr nerthol oeddent, milwyr profiadol mewn brwydr, yn fedrus â tharian a gwaywffon, yn edrych fel llewod ac mor gyflym â gafrewigod ar y mynyddoedd. 9Y cyntaf oedd Eser, yr ail Obadeia, y trydydd Eliab, 10y pedwerydd Mismanna, y pumed Jeremeia, 11y chweched Attai, y seithfed Eliel, 12yr wythfed Johanan, y nawfed Elsabad, 13y degfed Jeremeia a'r unfed ar ddeg Machbanai. 14Gadiaid oedd y rhain, a phenaethiaid y fyddin; yr oedd cant o ddynion dan y lleiaf ohonynt a mil dan y pwysicaf. 15Dyma'r rhai a groesodd yr Iorddonen yn y mis cyntaf, pan oedd yr afon wedi gorlifo'i glannau, gan yrru ar ffo bawb oedd yn byw yn y dyffrynnoedd i'r dwyrain a'r gorllewin.\nDilynwyr o Benjamin a Jwda\n16Daeth rhai o wŷr Benjamin a Jwda i'r gaer at Ddafydd, 17ac aeth yntau allan atynt a dweud, “Os daethoch ataf mewn heddwch i'm cynorthwyo, yr wyf yn barod i ymuno â chwi. Ond os daethoch i'm bradychu i'm gelynion, a minnau'n ddieuog, bydded i Dduw ein tadau sylwi a chosbi.” 18Yna meddiannwyd Amasai, pennaeth y Deg ar Hugain, gan yr ysbryd, ac meddai:\n“Yr ydym ni gyda thi, Ddafydd!\nYr ydym o'th blaid, fab Jesse!\nLlwydd, llwydd fo i ti,\na llwydd i'th gynorthwywr!\nOherwydd dy Dduw yw dy gymorth.”\nFelly croesawodd Dafydd hwy a'u gwneud yn benaethiaid ar finteioedd.\nDilynwyr o Manasse\n19Ciliodd rhai o wŷr Manasse at Ddafydd pan ddaeth ef gyda'r Philistiaid i ymladd yn erbyn Saul. Ond ni chynorthwyodd ef y Philistiaid am i'w tywysogion, wedi ymgynghori â'i gilydd, ei yrru i ffwrdd gan ddweud, “Pe bai'n dychwelyd at ei feistr Saul fe gaem ein lladd.” 20Y rhain oedd y gwŷr o Manasse a ddaeth ato pan oedd ar y ffordd i Siclag: Adna, Josabad, Jediael, Michael, Josabad, Elihu a Silthai, penaethiaid miloedd ym Manasse. 21Buont hwy o gymorth i Ddafydd yn erbyn yr ysbeilwyr am eu bod i gyd yn wŷr nerthol ac yn gapteiniaid yn y fyddin. 22Beunydd yr oedd rhai yn dod i gynorthwyo Dafydd, nes bod y gwersyll wedi tyfu'n un mawr iawn.\nRhestr Lluoedd Dafydd\n23Dyma nifer penaethiaid y lluoedd arfog a ddaeth at Ddafydd yn Hebron i roi brenhiniaeth Saul iddo, yn ôl gair yr ARGLWYDD: 24o feibion Jwda a gludai darian a gwaywffon, chwe mil wyth gant yn y lluoedd arfog; 25o feibion Simeon, dynion nerthol i ryfel, saith mil un cant; 26o feibion Lefi, pedair mil chwe chant, 27yn ogystal â Jehoiada arweinydd yr Aaroniaid gyda thair mil saith gant, 28a Sadoc, llanc dewr, gyda dau ar hugain o gapteiniaid o dŷ ei dad; 29o feibion Benjamin, brodyr Saul, tair mil a oedd hyd yr amser hwnnw yng ngwasanaeth tŷ Saul; 30o feibion Effraim, ugain mil wyth gant o wŷr nerthol, dynion oedd yn enwog yn eu teuluoedd; 31o hanner llwyth Manasse, deunaw mil o wŷr a etholwyd i ddod a gwneud Dafydd yn frenin; 32o feibion Issachar, y rhai oedd yn deall arwyddion yr amseroedd i wybod beth ddylai Israel ei wneud, dau gant o benaethiaid a oedd yn rheoli eu holl frodyr; 33o Sabulon, hanner can mil o ddynion arfog, profiadol mewn rhyfel a pharod eu cymorth; 34o Nafftali, mil o dywysogion, a chyda hwy, yn cario tarian a gwaywffon, dwy fil ar bymtheg ar hugain; 35o'r Daniaid, wyth mil ar hugain chwe chant yn barod i ryfel; 36o Aser, deugain mil o filwyr yn barod i fynd allan i ryfela; 37o'r tu hwnt i'r Iorddonen, o'r Reubeniaid a'r Gadiaid a hanner llwyth Manasse, daeth chwech ugain mil gyda phob math o arfau cymwys i ryfel.\n38Yr oedd y rhain i gyd yn filwyr parod eu cymorth, a daethant i Hebron yn unfryd i wneud Dafydd yn frenin ar holl Israel. Yr oedd pawb arall yn Israel hefyd yn unfryd o blaid gwneud Dafydd yn frenin. 39Buont yno gyda Dafydd am dridiau yn bwyta ac yn yfed, oherwydd yr oedd eu brodyr wedi paratoi ar eu cyfer. 40Yr oedd eu cymdogion hefyd, o gyn belled ag Issachar, Sabulon a Nafftali, wedi dod â bwyd ar asynnod, camelod, mulod ac ychen. Daethant â blawd, teisennau ffigys, grawnwin, gwin, olew, a llawer o wartheg a defaid, oherwydd yr oedd llawenydd yn Israel.


» Cenedlaetholdeb » Ffurfiau ar Genedlaetholdeb\nMae cenedlaetholdeb yn ideoleg sydd wedi cwmpasu ystod eang iawn o ffrydiau. Yn wir, ar brydiau ymddengys y byddai’n fwy addas i sôn am gyfres o genedlaetholdebau gwahanol yn hytrach na thrin cenedlaetholdeb fel un traddodiad cydlynol. I raddau, gellid cyflwyno dadl o’r fath yn achos bron pob un ideoleg wleidyddol. Er hyn, mae rhywbeth reit unigryw ynglŷn ag ehangder ac amrywiaeth y safbwyntiau gwleidyddol sydd wedi’u cysylltu â chenedlaetholdeb dros y blynyddoedd. Yn wir, ar wahanol adegau mae cenedlaetholdeb wedi cwmpasu syniadau gwleidyddol blaengar ac adweithiol, democrataidd ac awdurdodaidd, rhyddfreiniol a gorthrymol, adain chwith ac adain dde. Mae’r diffyg cysondeb hwn yn deillio, yn rhannol, o’r ffaith bod cenedlaetholdeb wedi datblygu mewn lleoliadau gwahanol o dan amodau hanesyddol a diwylliannol amrywiol iawn. Fodd bynnag, mae hefyd yn adlewyrchu’r ffaith bod cenedlaetholdeb yn ideoleg sydd, dros y blynyddoedd, wedi cael ei asio â chyfres o ideolegau pwysig eraill – yn arbennig rhyddfrydiaeth, ceidwadaeth a sosialaeth – gan amsugno rhai o’u cysyniadau a’u gwerthoedd allweddol. Mae hyn wedi esgor ar gyfres o draddodiadau cenedlaetholgar pur wahanol.\nGwelwyd traddodiad a oedd yn asio syniadau cenedlaetholgar â rhai rhyddfrydol yn datblygu yn ystod y blynyddoedd yn dilyn y Chwyldro Ffrengig yn 1789. Yn wir, yn ystod y bedwaredd ganrif ar bymtheg gwelwyd cyswllt agos iawn yn datblygu rhwng y ddau draddodiad yma ar draws gwahanol rannau o Ewrop. Nodweddwyd y gyfres o chwyldroadau a welwyd ar draws y cyfandir yn 1848 gan ddadleuon a oedd yn cyfuno’r alwad am ymreolaeth genedlaethol â galwad am drefniadau llywodraethol mwy cyfansoddiadol ac atebol. Ystyrir dadleuon y mudiad cenedlaetholgar yn yr Eidal, ac yn benodol, syniadau un o’i arweinwyr, Giuseppe Mazzini (1805-1872), fel enghraifft amlwg o’r duedd hon. Cafodd egwyddorion tebyg eu harddel hefyd gan Simon Bolivar (1783-1830), un o arweinwyr y mudiad annibyniaeth yn ne America, oedd â’r nod o roi diwedd ar reolaeth ymerodraethol Sbaen dros fywyd trigolion y cyfandir hwnnw. Yn ogystal, fe welir dylanwad cenedlaetholdeb rhyddfrydol yn y ‘Pedwar Pwynt ar Ddeg’ enwog a luniwyd yn 1918 gan arlywydd America, Woodrow Wilson (1856-1924) fel sail i Gytundeb Versailles – y cytundeb heddwch a luniwyd ar ddiwedd y Rhyfel Byd Cyntaf ac a arweiniodd at aildrefnu gwleidyddol a thiriogaethol sylweddol ar draws rhannau o ganolbarth a dwyrain Ewrop.\nGellir nodi dwy agwedd bwysig sy’n tueddu i nodweddu syniadau’r cenedlaetholwyr rhyddfrydol – y naill yn nodwedd genedlaetholgar a’r llall yn nodwedd rhyddfrydol:\n• Hunanbenderfyniaeth cenedlaethol: I ddechrau, caiff y wedd genedlaetholgar ei hamlygu gan y ffaith bod cenedlaetholwyr rhyddfrydol yn credu bod y byd wedi’i rannu’n gyfres o genhedloedd gwahanol, a phob un yn meddu ar hunaniaeth unigryw. Ymhellach, tybir bod pob un o’r cenhedloedd hyn yn gyfartal o ran statws ac yn cynrychioli unedau addas ar gyfer trefnu cymdeithas wleidyddol. O ganlyniad, amcan traddodiadol cenedlaetholwyr rhyddfrydol fu ceisio creu amodau lle fo pob cenedl yn meddu ar hunanbenderfyniaeth – hynny yw yr annibyniaeth wleidyddol i lunio ei dyfodol ei hun ar ei thelerau ei hun. Yr arfer fu i dybio bod hyn yn gyfystyr â meddu ar yr hawl i sefydlu gwladwriaeth sofran annibynnol. Fodd bynnag, yn ddiweddar mae amryw o genedlaetholwyr rhyddfrydol wedi dadlau bod hefyd modd gwireddu hunanbenderfyniad trwy gyfrwng trefniadau ffederal neu gydffederal lle bo’r genedl yn arddel ymreolaeth bellgyrhaeddol, ond fel rhan o wladwriaeth fwy.\n• Sofraniaeth y bobl: Yn ail, caiff y pwyslais cenedlaetholgar uchod ar statws unedau cenedlaethol ei asio â’r pwyslais rhyddfrydol ar gydsyniad neu sofraniaeth y bobl – hynny yw y gred y dylai grym ac awdurdod gwleidyddol godi o’r gwaelod, o blith y bobl gyffredin. Yn yr achos hwn, wrth gwrs, y ‘bobl’ berthnasol yw aelodau’r genedl, a’u cydsyniad nhw sydd angen ei sicrhau wrth greu cymuned wleidyddol a threfnu ei system lywodraethol. Golyga hyn felly fod cenedlaetholwyr rhyddfrydol nid yn unig yn poeni ynglŷn ble yn union y byddai ffiniau cymuned wleidyddol benodol yn gorwedd, ond hefyd pa fath o gyfundrefn wleidyddol a gâi ei chreu o fewn y ffiniau hynny.\nY pwyslais hwn ar hunanbenderfyniad cenedlaethol, ochr yn ochr â’r angen am drefniadau llywodraeth mwy atebol, sy’n egluro pam y bu i genedlaetholdeb rhyddfrydol sicrhau dilyniant mor eang yn ystod y bedwaredd ganrif ar bymtheg. Roedd hwn yn gyfnod pan roedd gwahanol grwpiau cenedlaethol yn galw am ymryddhad o afael rhai o’r hen ymerodraethau Ewropeaidd, er enghraifft Ymerodraeth Awstria. Ond, ar yr un pryd, gan fod yr ymerodraethau hyn yn rhai unbenaethol, roedd yr ymgyrchu hefyd yn cynnwys galw am ffurfiau llywodraethol mwy atebol.\nEr poblogrwydd cenedlaetholdeb rhyddfrydol dros y blynyddoedd, mae beirniaid wedi tynnu sylw at ystod o wendidau posib. I ddechrau, mae rhai wedi cyhuddo cenedlaetholwyr rhyddfrydol o fod yn naïf. Ar y naill law, maent yn barod iawn i bwysleisio rhinweddau da a blaengar cenedlaetholdeb a’u gyflwyno fel grym rhesymol, goddefgar a rhyddfreiniol, ond ar y llaw arall, awgrymir eu bod yn euog o anwybyddu’r modd y mae cenedlaetholdeb hefyd wedi gweithredu fel grym dinistriol dros y blynyddoedd. Yn ail, ac o bosib yn fwy difrifol, honnwyd bod cred cenedlaetholwyr rhyddfrydol y dylai pob cenedl gael ei thrin yn gyfartal a meddu ar hawl gyfartal i hunanbenderfyniaeth cenedlaethol yn safbwynt cwbl anymarferol. Y gwir amdani yw nad yw cenhedloedd yn unedau unffurf sydd ond yn cynnwys un grŵp ethnig neu ddiwylliannol. Yn aml iawn bydd cenhedloedd yn cwmpasu amryw o grwpiau gwahanol sydd oll â syniadau gwahanol ynglŷn â sut y dylid trefnu dyfodol gwleidyddol y diriogaeth. Mae hanes gwaedlyd yn Iwgoslafia gynt yn brawf clir o hyn. O ganlyniad, mae beirniaid cenedlaetholdeb rhyddfrydol wedi dadlau na all ei egwyddorion gynnig canllaw dibynadwy ar gyfer ymdrin â byd sy’n llawn o wahaniaethau a thensiynau ethno-genedlaethol.\nEr beirniadaethau o’r fath, nid yw’r diddordeb mewn cenedlaetholdeb rhyddfrydol wedi pylu. I’r gwrthwyneb, dros yr ugain mlynedd diwethaf gwelwyd ton newydd o ysgolheigion yn mynd ati i drafod natur y berthynas rhwng egwyddorion cenedlaetholgar a rhai rhyddfrydol. Fel rhan o’r symudiad hwn mae ysgolheigion rhyddfrydol, megis Yael Tamir, David Miller a Will Kymlicka, wedi dadlau bod cynnal rhyw fath o ymdeimlad cenedlaethol yn hollbwysig er mwyn caniatáu i gymdeithasau ryddfrydol-ddemocrataidd fedru gweithredu’n effeithiol. I ddechrau, dadleuwyd bod meddu ar hunaniaeth genedlaethol sicr yn caniatáu i unigolion arddel eu rhyddid mewn modd ystyrlon. Yn ogystal, mynnwyd bod cynnal ymdeimlad cyffredin o hunaniaeth genedlaethol yn fodd o sicrhau bod cymdeithas yn meddu ar y fath o undod ac ymddiriedaeth sy’n angenrheidiol er mwyn cynnal sefydliadau democrataidd iach a gwladwriaeth les hael.\nTra bod cenedlaetholdeb a rhyddfrydiaeth wedi datblygu perthynas agos yn gynnar yn ystod y bedwaredd ganrif ar bymtheg, tueddai ceidwadwyr y cyfnod i ystyried cenedlaetholdeb fel grym peryglus a oedd yn meddu ar y potensial i danseilio trefn a sefydlogrwydd cymdeithasol. Fodd bynnag, yn hwyrach yn ystod y ganrif gwelwyd ceidwadwyr yn magu agwedd mwy ffafriol tuag at genedlaetholdeb ac yn sgil hynny gwelwyd ffurf ar genedlaetholdeb ceidwadol yn datblygu.\nUn ffactor a berodd i wleidyddion ceidwadol y cyfnod, er enghraifft Benjamin Disraeli ym Mhrydain, i roi mwy o sylw i syniadau cenedlaetholgar oedd y gred y gallai pwysleisio bodolaeth cwlwm cenedlaethol gyfrannu at uno aelodau’r genedl. Tybiwyd y gellid defnyddio syniadau o’r fath er mwyn hwyluso ymdrechion ceidwadwyr i gynnal sefydlogrwydd cymdeithasol ac amddiffyn sefydliadau traddodiadol. O ganlyniad, un o nodweddion amlycaf y ffurf geidwadol ar genedlaetholdeb fu’r pwyslais ar sicrhau undod a sefydlogrwydd y genedl. Ceisiwyd cyflawni hyn trwy hybu teimladau o ddyletswydd genedlaethol ac o falchder cenedlaethol, a hynny gyda’r bwriad o feithrin ymdeimlad o berthyn a theyrngarwch sy’n ymestyn ar draws gwahanol ddosbarthiadau cymdeithasol. Yn wir, ar sail eu gallu i gymell aelodau’r dosbarth gweithiol i deimlo’n rhan o’r gymdeithas gyfalafol fodern, daeth nifer o geidwadwyr y bedwaredd ar bymtheg i ddehongli syniadau cenedlaetholgar fel adnoddau defnyddiol y gellid eu harneisio er mwyn tanseilio apêl sosialaeth, ac yn enwedig ei ffrwd Farcsaidd mwy chwyldroadol.\nGwelwyd tactegau tebyg yn cael eu harddel gan geidwadwyr mwy cyfoes hefyd. Er enghraifft, roedd gogwydd genedlaetholgar amlwg i wleidyddiaeth Charles De Gaulle, arlywydd ceidwadol Ffrainc rhwng 1959 a 1969. Rhoddodd De Gaulle bwyslais mawr ar themâu megis dyletswydd cenedlaethol a balchder cenedlaethol fel rhan o’i ymgais i ailadeiladu gwladwriaeth a chymdeithas Ffrainc yn dilyn chwalfa’r Ail Ryfel Byd a dirywiad ei hymerodraeth. I raddau helaeth, gellir dehongli agenda wleidyddol Margaret Thatcher, Prif Weinidog y Deyrnas Unedig rhwng 1979 a 1990, fel un a oedd hefyd yn meddu ar ogwydd cenedlaetholgar gref. Boed wrth amddiffyn ei pholisïau llym ar wariant cyhoeddus, ei hymdrechion i danseilio dylanwad yr undebau llafur, neu ei chred mewn polisi amddiffyn cadarn, rhoddai Thatcher bwyslais cyson ar y syniad o ddyletswydd genedlaethol. Dadleuodd hefyd o blaid yr angen i ailgodi bri cenedlaethol y Deyrnas Unedig yn dilyn y dirywiad a fu yn ei statws rhyngwladol yn ystod y 1960au a’r 1970au.\nElfen bwysig arall sy’n nodweddu cenedlaetholdeb ceidwadol yw’r pwyslais a roddir ar draddodiad a hanes. I raddau, mae cydnabyddiaeth o hanes y genedl yn elfen sy’n nodweddu bron pob math o genedlaetholdeb. Fodd bynnag mae hyn yn thema sy’n amlwg iawn yn nadleuon cenedlaetholwyr ceidwadol. Dyma ffurf ar genedlaetholdeb sy’n barod iawn i edrych yn ôl ac i ddyrchafu rhyw oes aur (honedig) o’r gorffennol. Amlygir hyn gan y pwyslais a roddir gan genedlaetholwyr ceidwadol ar bethau megis buddugoliaethau milwrol o’r gorffennol a’r modd y tueddir i’w dehongli fel digwyddiadau cwbl allweddol yn natblygiad y genedl. Fe’i gwelir hefyd yn y modd y caiff statws symbolaidd aruchel ei briodoli i rai sefydliadau traddodiadol, yn enwedig teuluoedd brenhinol.\nO ystyried y pwyslais mae cenedlaetholwyr ceidwadol eu natur yn tueddu i’w roi ar drefn, undod a sefydlogrwydd cenedlaethol, nid yw’n syndod bod y ffurf hon ar genedlaetholdeb wedi tueddu i gael ei mynegi mewn modd arbennig o echblyg ar adegau pan dybir bod y genedl a’u hunaniaeth yn cael ei bygwth. Er enghraifft, fel rhan o’u hymgais i wrthwynebu’r broses o integreiddio Ewropeaidd, gwelwyd nifer o wleidyddion adain dde o bob rhan o’r cyfandir yn dadlau bod datblygiad trefniadau llywodraethol ‘uwchgenedlaethol’ yn peryglu sofraniaeth y genedl a hefyd yn tanseilio pob math o sefydliadau cenedlaethol traddodiadol. Wrth gwrs, fe welwyd hyn ar ei fwyaf amlwg ym Mhrydain ymhlith aelodau’r Blaid Geidwadol ac UKIP. Fodd bynnag bu’n nodwedd o ddadleuon gwleidyddion ceidwadol eraill hefyd, er enghraifft aelodau pleidiau’r Ffrynt Genedlaethol yn Ffrainc neu Lega yn yr Eidal. Mae’r modd y mae ceidwadwyr wedi mynegi eu hamheuon ynglŷn â mewnfudo rhyngwladol hefyd wedi’i seilio ar themâu cenedlaetholgar. A siarad yn gyffredinol, mae’r dadleuon hyn yn hawlio bod gormod o wahaniaethau diwylliannol a chrefyddol yn debygol o danseilio’r ymdeimlad o hunaniaeth gyffredin sy’n clymu cymdeithas at ei gilydd ac, yn sgil hyn, yn debygol o arwain at wrthdaro ac ansefydlogrwydd.\nO ystyried y dadleuon uchod, nid yw’n syndod bod cenedlaetholdeb ceidwadol yn draddodiad sydd wedi esgor ar gryn feirniadaeth. O bosib y pennaf o’r beirniadaethau hyn yw hwnnw sy’n hawlio bod cenedlaetholdeb ceidwadol yn draddodiad adweithiol ei natur sy’n esgor ar deimladau rhagfarnllyd ac anoddefgar. Trwy roi cymaint o bwyslais ar undod cenedlaethol, ac yn sgil hynny, ar bwysigrwydd sefydliadau traddodiadol ac arferion diwylliannol penodol, mae peryg bod y sawl sy’n arddel y safbwynt hwn yn mynnu dehongli’r genedl mewn modd rhy gul ac yn rhoi gormod o bwyslais ar y gwahaniaethau rhwng aelodau’r genedl ac eraill. Yn wir, yn ei ffurf fwyaf eithafol gall y ffurf hon ar genedlaetholdeb droi’n hiliaeth neu’n senoffobia anoddefgar. Eto i gyd, mae’n werth nodi bod pob ffurf ar genedlaetholdeb – bod hwnnw’n geidwadol, sosialaidd neu’n rhyddfrydol ei natur – yn rhwym o gynnwys elfen o wahaniaethu ac o geisio sefydlu ffiniau rhwng ‘ni’ a ‘nhw’. Y gwir amdani yw bod diffinio unrhyw hunaniaeth yn galw am wneud hyn. Er mwyn gwybod pwy neu beth ydym ni, rhaid gwybod pwy neu beth nad ydym. Fel y dadleuodd yr athronydd Cymreig, J.R. Jones: ‘ni ellir gwybod am berthyn heb ymglywed â pheidio perthyn.’\nCeir trydedd ffurf ar genedlaetholdeb sy’n meddu ar gymeriad ymosodol, rhyfelgar ac ymledol. Dyma genedlaetholdeb sy’n gwrthgyferbynnu’n llwyr â’r ffurf fwy rhyddfrydol a’i bwyslais ar gydraddoldeb a hunanbenderfyniaeth. Yn wir, ar adegau bu tuedd i’r ffurf fwy ymosodol ac ymledol hon ar genedlaetholdeb i gyd-redeg yn agos iawn â syniadau ffasgaidd.\nMae’n debyg mai yn ystod degawdau olaf y bedwaredd ganrif ar bymtheg – o’r 1870au ymlaen – y daeth y ffurf hon ar genedlaetholdeb i’r amlwg, a hynny yng nghyd-destun yr ail don fawr o drefedigaethu gan wladwriaethau Ewrop. Dyma’r cyfnod pan fu gwladwriaethau imperialaidd y cyfnod – Ffrainc, yr Almaen a’r Deyrnas Unedig – yn ymgiprys er mwyn sicrhau eu gafael dros rannau o gyfandir Affrica. Wrth reswm, roedd awydd i ennill mantais economaidd yn un ffactor pwysig a gyfrannodd at yrru’r ymdrechion hyn. Fodd bynnag, roedd awydd i ddyrchafu statws a bri rhyngwladol y genedl hefyd yn ystyriaeth flaenllaw, a hynny i raddau llawer mwy nag yn ystod cyfnodau cynharach o drefedigaethu. Yn wir, rhwng 1870 a 1914 daeth y gallu i feddu ar ymerodraeth helaeth i gael ei drin fel arwydd pwysig o lewyrch cenedl, ac yn sgil hynny, esgorodd ymgyrchoedd trefedigaethol y cyfnod ar gefnogaeth gyhoeddus frwd. Tueddir hefyd i ddehongli’r cyfnodau arweiniodd at y ddau Ryfel Byd fel rhai pan roedd cenedlaetholdeb ymosodol ac ymledol ar gerdded. Cychwynnodd y Rhyfel Byd Cyntaf yn 1914 – yn rhannol yn sgil y tensiynau a ddeilliodd o ras arfau estynedig rhwng yr Almaen a’r Deyrnas Unedig – a serch y dinistr a’r lladd a brofwyd maes o law, fe gafodd y newyddion ei groesawu’n frwd mewn sawl prifddinas ar draws Ewrop, gan y tybiwyd y byddai’r brwydro yn cynnig cyfle i bwysleisio gallu milwrol a bri cenedlaethol. Yna, yn achos yr Ail Ryfel Byd (1939-1945), deilliodd y gwrthdaro, i raddau helaeth, o’r tensiynau a berwyd gan ymgyrchoedd ymledol cyfundrefnau ffasgaidd yr Almaen a’r Eidal a Japan yn ystod y 1930au – ymgyrchoedd a oedd yn meddu ar naws cenedlaetholgar cryf. Yn fwy diweddar byth, fe welwyd dylanwad dinistriol cenedlaetholdeb ymledol ar waith fel rhan o’r rhyfela gwaedlyd a ddeilliodd o ymrannu gwladwriaeth Iwgoslafia yn ystod y 1990au, ac yn arbennig fel rhan o ymgyrch ffigurau fel Slobadan Milošević i greu un ‘Serbia Fawr’.\nUn o nodweddion amlycaf y ffurf ymledol ar genedlaetholdeb yw ymagwedd siofinaidd (chauvinistic) gref. Yn wahanol i genedlaetholwyr rhyddfrydol, gwrthodir yr honiad bod pob cenedl yn gydradd, ac yn sgil hynny, yn meddu ar hawl gydradd i hunanbenderfyniaeth cenedlaethol. Yn hytrach, hawlir bod rhai cenhedloedd yn meddu ar nodweddion neu rinweddau sy’n eu gosod uwchlaw eraill. Roedd siofinyddiaeth o’r math hwn yn un elfen amlwg o syniadau’r cenedlaetholwr Ffrengig, Charles Maurras (1868-1952), oedd yn arweinydd i’r mudiad adain-dde Action Françise. Disgrifiodd Maurras Ffrainc fel ‘ryfeddod digymar’ a ‘chronfa o rinweddau Cristnogol a chlasurol’. Roedd siofinyddiaeth hefyd yn nodwedd amlwg o’r cenedlaetholdeb a fu’n sail i ymgyrchoedd trefedigaethol gwledydd Ewrop yn ystod degawdau olaf y bedwaredd ganrif ar bymtheg. Gyrrwyd yr ymgyrchoedd hyn, yn rhannol, gan gred sicr yng ngoruchafiaeth ddiwylliannol Ewrop. Tybiwyd fod pobloedd ‘gwyn’ Ewrop yn bell ar y blaen, o ran dysg a moeseg, i’r bobloedd ‘du’, ‘brown’ a ‘melyn’ a drigai ar draws Affrica ac Asia. O ganlyniad, cyflwynwyd trefedigaethu fel ymgais foesol i ledu manteision y ‘gwareiddiad Ewropeaidd’ i’r bobloedd ‘llai soffistigedig’ a ‘llai datblygedig’ a drigai mewn rhannau eraill o’r byd.\nArweiniodd y profiad o fyw o dan reolaeth drefedigaethol at hybu ymdeimlad o genedligrwydd, ynghyd â dyhead am ymryddhad cenedlaethol, ymhlith rhai o bobloedd Affrica ac Asia. Yn sgil hyn, datblygodd ffurf amgen ar genedlaetholdeb gwrthdrefedigaethol yn ystod ail hanner yr ugeinfed ganrif.\nArweiniodd y broses o ddad-drefedigaethu a ddatblygodd yn ystod y degawdau yn dilyn yr Ail Ryfel Byd at drawsnewid daearyddiaeth wleidyddol y byd. Daeth diwedd ar yr hen ymerodraethau Ewropeaidd wrth i gost cymdeithasol, economaidd a gwleidyddol y ddau ryfel byd olygu nad oedd gwladwriaethau megis Ffrainc a’r Deyrnas Unedig bellach yn meddu ar yr ewyllys na’r adnoddau i ddal gafael ar eu tiriogaethau tramor helaeth. Mewn rhai achosion, bu i hyn ddigwydd mewn modd cymharol heddychlon, er enghraifft fel yn yr India yn 1947, Tunisia yn 1956, a, Malaysia a Ghana yn 1957. Ond mewn nifer o achosion eraill, dim ond yn dilyn cyfnod hir o wrthryfela arfog y daeth diwedd ar y berthynas drefedigaethol. Er enghraifft, dyma fu’r hanes yn Algeria (1954-62), Vietnam (1946-54) a Kenya (1952-59). Fodd bynnag, yr hyn sy’n arwyddocaol yn y cyswllt hwn, yw’r ffaith bod arweinwyr y mudiadau gwrthdrefedigaethol a gododd ar draws Affrica ac Asia yn ystod y 1950au a’r 1960au wedi mynegi eu dadleuon o blaid torri’n rhydd o’u meistri gorllewinol mewn termau cenedlaetholgar.\nYn wreiddiol, bu i’r dadleuon hyn ddilyn trywydd tebyg i rai cenedlaetholwyr rhyddfrydol y bedwaredd ganrif ar bymtheg, megis Mazzini, gan bwysleisio’r angen am drefniadau llywodraethol oedd yn cydnabod hawl cyfartal pob cenedl i hunanbenderfyniad. Serch hynny, roedd yr amgylchiadau a wynebwyd gan y mudiadau cenedlaetholgar newydd hyn yn bur wahanol i’r rhai a wynebai genedlaetholwyr ar draws Ewrop ganrif ynghynt. I’r cenedlaetholwyr gwrthdrefedigaethol, roedd cysylltiad agos iawn rhwng eu galwad am annibyniaeth wleidyddol ac ymwybyddiaeth o’r diffyg datblygiad cymdeithasol ac economaidd oedd yn deillio o flynyddoedd o ormes o dan fawd y gwladwriaethau Ewropeaidd. O ganlyniad, daeth cenedlaetholdeb y mudiad gwrthdrefedigaethol i gyfuno ffocws ar y dimensiwn gwleidyddol a chyfansoddiadol gyda phwyslais ar anghydraddoldeb cymdeithasol ac economaidd. O ystyried hyn, nid yw’n syndod bod y ffurf wrthdrefedigaethol ar genedlaetholdeb wedi dod i ddatblygu perthynas agos â syniadau sosialaidd. Yn wir, erbyn y 1960au a’r 1970au, roedd ystod helaeth o fudiadau gwrthdrefedigaethol wedi dod i asio eu dadleuon o blaid ymreolaeth genedlaethol gydag elfennau o’r sosialaeth chwyldroadol a gâi ei harddel gan Marx a Lenin. Un ffactor gyfrannodd at y datblygiad hwn oedd y dybiaeth bod Marcsiaeth yn cynnig dadansoddiad treiddgar o’r anghydraddoldeb a’r ecsploetio a brofwyd fel rhan o’r profiad trefedigaethol. Yn ogystal, roedd Lenin wedi dadlau y dylid dehongli trefedigaethu fel estyniad o’r ecsploetio dosbarth sy’n rhan anochel o gyfalafiaeth – rhywbeth sy’n deillio o angen y gwledydd cyfalafol mawr i ganfod llafur ac adnoddau craidd rhad er mwyn cynnal eu twf economaidd.\nMae’n werth nodi nad dim ond yng nghyd-destun ymgyrchoedd dad-drefedigaethu’r ugeinfed ganrif y gwelwyd ymgais i fynegi dadleuon cenedlaetholgar mewn modd sy’n gorgyffwrdd yn agos â syniadau sosialaidd eu natur. O bosib fel canlyniad i ddylanwad y mudiadau gwrthdrefedigaethol a drafodwyd uchod, fe welwyd ffurf adain chwith ar genedlaetholdeb yn cael ei fynegi gan amryw o’r mudiadau cenedlaetholgar iswladwriaethol a welwyd yn magu momentwm ar draws rhannau o Orllewin Ewrop a Gogledd America o’r 1960au ymlaen. Roedd y mudiad cenedlaetholgar yng Nghymru yn un enghraifft o’r duedd hon, gyda nifer o leisiau dylanwadol yn rhengoedd Plaid Cymru a Chymdeithas yr Iaith yn dadlau y dylid mabwysiadu agenda a oedd yn cyflwyno dadleuon ynglŷn â hunanlywodraeth a phwysigrwydd y Gymraeg mewn termau sosialaidd a oedd yn pwysleisio dylanwad ffactorau economaidd. Gwelwyd tueddiadau tebyg hefyd mewn perthynas â mudiadau cenedlaetholgar mewn llefydd megis Gwlad y Basg a Quebec. Fodd bynnag, dylid gochel rhag casglu bod pob mudiad cenedlaetholgar iswladwriaethol cyfoes wedi gogwyddo i’r chwith, gan y ceir sawl enghraifft o rai sydd wedi dilyn llwybr mwy adain dde.


Mae'r adran hon yn rhoi gwybodaeth ar gyfer darparwyr dysgu seiliedig ar waith.\nMae gofyn bod gennych y feddalwedd gywir i weld gwybodaeth benodol ar y wefan hon. Mae'r dudalen hon yn cynnig cysylltiadau i raglenni gweld a darllen sydd ar gael am ddim.\tJeff Cuthbert, y Dirprwy Weinidog Sgiliau Cyhoeddais ddatganiad ysgrifenedig ar 12 Mawrth 2012 ynglŷn ag A4e, grŵp o gwmnïau sy'n darparu dysgu a chymorth a ariennir gan y llywodraeth ar gyfer pobl anghyflogedig ledled y Deyrnas Unedig ac ymhellach i ffwrdd. Mae'r cwmni yn destun ymchwiliad gan yr heddlu mewn perthynas â honiad o dwyll gan ei staff yn Berkshire. Dywedais fod gan A4e (Cymru) Cyf, un o'i is-gwmnïau, gontract Dysgu Seiliedig ar Waith o £6,101,831 gyda Llywodraeth Cymru ar gyfer 2011/2012. Mae A4e hefyd yn cael arian Ewropeaidd drwy chwe phrosiect Cronfa Gymdeithasol Ewrop. Gyda'i gilydd, mae'r contractau hyn yn werth £6.6 miliwn.\nMae'r Rhaglen Dysgu Seiliedig ar Waith yn cael ei harchwilio gan Wasanaeth Sicrwydd a Llywodraethu Darparwyr (PAGS) Llywodraeth Cymru. Cynhaliwyd archwiliad o A4e (Cymru) Cyf ym mis Tachwedd 2010 ac ni ddaethpwyd o hyd i unrhyw wallau. Fodd bynnag, yn sgil yr honiadau ynghylch arian a ddarparwyd gan yr Adran Gwaith a Phensiynau yn Lloegr, aeth y Gwasanaeth Sicrwydd a Llywodraethu Darparwyr (PAGS) ati ar 5 Mawrth 2012 i gynnal archwiliad rheolaidd. Yn ystod yr archwiliad hwnnw, cynhaliwyd profion ar weithgarwch rhwng mis Tachwedd 2010 ac yn awr, ac roedd y canlyniadau yn gyson â'r rheini a gafwyd yn ystod yr adolygiad blaenorol. Ni ddaethpwyd o hyd i unrhyw wallau ac, er na all unrhyw archwiliad roi sicrwydd llawn, gallwn roi sicrwydd rhesymol bod A4e (Cymru) Cyf yn defnyddio arian Llywodraeth Cymru sydd wedi’i neilltuo ar gyfer Dysgu Seiliedig ar Waith mewn modd sy'n gydnaws â dibenion yr arian, ac sy'n cydymffurfio â'r amodau a roddwyd ar yr arian hwnnw. Mae'r gwaith o gael sicrwydd yng nghyd-destun Prosiectau Cronfa Gymdeithasol Ewrop yn parhau; bydd Swyddfa Cyllid Ewropeaidd Cymru (WEFO) yn sicrhau bod y sicrwydd a geir yn cael ei rannu â phartneriaid ariannu cyhoeddus. Lawrlwytho Dogfen\nDatganiad Ysgrifenedig - A4e (170Kb)


Y Gwyddyl a’r Brits gan Aran Jones; atodiau theatr bARN cyfrol 510, Gorffenaf / Awst 2005\nY Gwyddyl a’r Brits\nMae llawer o sôn wedi bod am y cynhyrchiad hwn, ac mae rhywun yn gweld pam o fewn eiliadau iddo gychwyn. Mae awyrgylch noeth, tywyll y llwyfan yn drawiadol, ac mae’r defnydd creadigol o’r sgriniau arddangos yn tynnu sylw yn syth. Yn fuan iawn, roeddwn yn hyderus bod un o brofiadau theatrig mwyaf dwys y ganrif newydd yn ein haros, ac o fewn y cyd-destun Cymraeg, ni chefais fy siomi. Serch hynny, wrth gerdded yn ôl i’r car wedi’r perfformiad, roedd yna dinc o siom ynddo i hefyd. Doedd y profiad ddim wedi bod yn bell o fod cystal pob tamaid ag unrhyw ddrama roeddwn wedi’i gweld erioed, ond, yn y pen draw, ni chyrhaeddodd yr uchelfannau mwyaf.\nOnd nid oes dwywaith bod Llwyfan Gogledd Cymru, yr awduron Ifor ap Glyn a Micháel Ó Conghaile, a’r actorion ar lwyfan ac ar ffilm yn haeddu clod sylweddol am Frongoch, a bod hen ddigon o elfennau hynod lwyddiannus yn perthyn iddo. Rhan o fwriad y Cyfarwyddwr a’r awduron oedd tynnu sylw at hanesyn arwyddocaol yn natblygiad Gweriniaeth Iwerddon sydd hefyd yn ei chysylltu gyda Chymru mewn ffordd real. Wedi’r cwbl mae’r ‘cysylltiad Celtaidd’ yn rhywbeth mae llawer wedi rhamantu amdano, yn enwedig yng Nghymru, ond prin bod hanes y naill wlad wedi cyffwrdd y llall dros y ganrif ddiwethaf. Yn ystod cyfnod gwersyll Frongoch, daeth dau ddiwylliant Celtaidd ar draws ei gilydd mewn ffordd anarferol: gweriniaethwyr ymrwymedig Iwerddon a llawer ohonynt heb y Wyddeleg mewn gwrthgyferbyniad trawiadol â Chymry Cymraeg a llawer ohonynt yn Brydeinlyd eu hagweddau. Mae’r sail hanesyddol yn gweithio fel meicrocosm o’r berthynas ryfedd rhwng y Cymry a’r Gwyddelod, ninnau’n gysetlyd wrth ochr eu hawch am ryddid, hwythau wedi colli iaith. Fel drama hanesyddol, nid oes dwywaith bod y ddrama hon yn bwysig iawn.\nMae fframwaith y gwaith yn ymddangos yn syml. Mae’n digwydd mewn gwersyll ger y Bala lle roedd dros 1,800 o Wyddelod wedi’u carcharu heb wynebu achos llys ar ôl Gwrthryfel y Pasg yn Nulyn yn 1916. Mae’r ddrama yn canolbwyntio ar y tyndra rhwng Gwyddel yn y wersyll, meddyg lleol, a’r Sais sy’n rheoli’r wersyll o dan oruchwyliaeth ei Gyrnol. Mae’r deinamig theatrig yn fwy cymhleth na hynny, fodd bynnag. Yn ymuno â’r tri chymeriad canolog y mae nifer o gymeriadau roedd wedi ffilmio eu cyfraniadau, gyda’r canlyniadau yn cael eu dangos ar y sgriniau symudol sydd yn britho’r llwyfan. Cefais hyn yn eithriadol o effeithiol, yn enwedig wrth ystyried y cwestiynau y mae’n codi am natur y bwlch rhwng y sawl sydd yn gwneud penderfyniadau a’r sawl sy’n cael eu heffeithio ganddynt. Wrth gyflwyno Cyrnol y wersyll a’r gwleidyddion ar sgriniau yn unig, llwyddwyd i greu awyrgylch bygythiol ddaeth â gwaith Orwel neu Kafka i’r meddwl, a phwysleiswyd natur ‘allan o gyrraedd’ grym gwleidyddol.\nMae’r sgriniau hefyd yn cael eu defnyddio i ddangos cyfieithiadau rhwng y tair gwahanol iaith, sef y Gymraeg, y Wyddeleg a’r Saesneg. Roeddwn yn amheus iawn am hyn i gychwyn, ond erbyn y diwedd roeddwn wedi f’argyhoeddi’n llwyr. Doeddwn i ddim yn teimlo bod modd i unrhywun ddilyn pob dim, hyd yn oed rhywun tair-ieithog, ond roedd y llif o’r gwahanol ieithoedd yn heriol ac yn bleserus ar yr un pryd. Nid oedd pawb yn fodlon am nad oedd y Wyddeleg yn cael ei chyfieithu i’r Gymraeg ar y sgriniau. Tybiaf mai penderfyniad technolegol o ran y gofod oedd hynny.\nAr lwyfan gyda chymaint o elfennau arbrofol yn perthyn iddo, mae’n rhaid ei fod wedi bod yn dipyn o her i’r cymeriadau ‘cig a gwaed’ ddal eu tir, ond llwyddwyd i wneud hynny. Fel Captain Bevan, y Sais (a gafodd ei eni yng Nghymru) sydd yn rhedeg y wersyll, mae Michael Atkinson yn dod yn agos at gipio pob golygfa mae’n ymddangos ynddi. Mae’n fendigedig o oer fel milwr Seisnig ystrydebol, er efallai ychydig bach yn llai effeithiol pan mae’n rhaid i’w deimladau godi rhywfaint. Mae Richard Elfyn yn gadarn fel Dr Peters, y meddyg lleol sydd yn brwydro yn ei erbyn ei hun wedi iddo dderbyn gorchymyn i beidio â thrin y carcharorion wrth iddynt fynd ar streic newyn. Mae Caoimhín Ó Conghaile yn dod ag angerdd a hiwmwr i’w rôl fel Malone, un o’r carcharorion.\nOnd gyda’r rhinweddau hyn yn fan cychwyn, pam nad oeddwn yn teimlo bod y ddrama wedi cyflawni’i photensial? Un peth ar goll oedd tyndra adroddiadol. Os na fydd y gynulleidfa’n teimlo awch naturiol i wybod beth sy’n dod nesaf, mae’r profiad o wylio drama yn medru mynd yn rhy haniaethol. Mae asesu tyndra adroddiadol, wrth gwrs, yn rhywbeth goddrychol, ond rwy’n sicr mai dyma’r rheswm nad oeddwn yn gweld Frongoch yn ddrama berffaith.\nAm gyfnod hir, roeddwn yn teimlo bod natur hanesyddol y gwaith wedi sicrhau y byddai creu tyndra adroddiadol yn agos at fod yn amhosibl. Wedi’r cyfan, mae’n rhaid bod yn hynod ofalus wrth greu digwyddiadau i gynyddu tensiwn o fewn fframwaith hanesyddol. Ond wedi i ni ddarganfod tynged y meddyg, teimlais fod cyfle wedi’i golli i ddefnyddio’r ffeithiau hanesyddol er mwyn tynnu’r cynulleidfa bellach i fewn. Pe bai penderfyniad y meddyg i wrthod neu dderbyn y gorchymyn i beidio â thrin ei gleifion wedi cael ei ddefnyddio fel ffocws amlycach, ac ymatebion y carcharorion ynghyd â’i ymateb ei hun i’r penderfyniad hwnnw wedi cael eu cyflwyno’n fwy fanwl, gallasai Frongoch wedi mynd y tu hwnt i fod yn ddrama hanesyddol pwerus a heriol, a throi’n drasiedi o’r radd blaenaf.\nI mi, o leia, ni ddigwyddodd hynny. Teimlaf bod yr awydd cwbl ddealladwy i gyflwyno cymaint o wybodaeth hanesyddol ag oedd yn bosib, a’r awydd i roi darlun llawn o bob un o’r tri chymeriad, gan gynnwys y gwarchodwr o Sais, wedi cael ei fodloni ar draul yr angen am drywydd adroddiadol mwy pwerus.\nOnd, wedi’r cyfan, profiad bendigedig oedd gwylio’r ddrama hon. Er ei bod wedi boddi wrth ymyl y lan fel trasiedi, roedd yn hollol lwyddiannus wrth godi cwestiynau o sylwedd yngl?n â’r perthynas rhwng y Gwyddelod a’r Cymry, ac yn benodol rhwng cenedlaetholwyr Gwyddelig a chenedlaetholwyr Cymreig. Cafodd Frongoch ei bedyddio’n ‘Brifysgol y Chwyldro’ pan ddaeth y Gwyddelod i weld bod y cyfnod mewn carchar estron, profiad a rannwyd gan gynifer o’u gwrthryfelwyr mwyaf ymroddedig, wedi creu strwythur ar gyfer datblygu byddin. Ganrif yn ddiweddarach, mae Gweriniaeth Iwerddon wedi hen arfer â’i rhyddid, tra bod Cymru’n dal i gael ei rheoli gan Lloegr, ac roedd agwedd heriol y Gwyddel Malone tuag at natur Prydeinllyd Dr Peters yn taro nodyn effeithiol iawn. ‘We are not part of your us,’ mae’n poeri, a’r meddyg wedi cyfeirio at Brydain fel ‘ni’. Mae’r ‘ni’ cywilyddus hwnnw yn dal i swyno gormod o Gymry.\nMae un eiliad, i mi, yn cynrychioli’r herio a’r cwestiynu yma yn berffaith. Pan mae Malone, ar streic newyn, yn herio Dr Peters am ei ddiffygion egwyddorol, ac am blygu i reolaeth y Sais, mae Malone yn eistedd ar gadair tua chefn y llwyfan, yn wynebu’r gynulleidfa, gyda’r meddyg yn sefyll y tu ôl iddo. Yn ystod ymosodiad geiriol pwerus, mae Malone yn codi ac yn cerdded tuag at y gynulleidfa, yn eu cyhuddo hwythau’n fwy na’r meddyg.\nRoedd yn eiliad gwefreiddiol, a theimlais gywilydd wrth feddwl y gallai Gwyddel heddiw anelu yn union yr un cyhuddiadau atom fel cenedl. Mewn cynulleidfa yn y Galeri yng Nghaernarfon yn llawn cenedlaetholwyr amlwg, rwy’n siwr i’r neges daro adref. Gobeithio y bu i’r un neges, trwy gydol taith y perfformiad, daro, brifo, ac ysbrydoli ton newydd o Gymry i weithio dros ryddid. Mae’r cynhyrchiad yn haeddu ennyn ymateb felly, ac os bydd, ni fydd fy amheuon iddo golli’r cyfle i fod yn drasiedi o safon yn bwysig o gwbl. Pan mae hanes yn ein haddysgu ac ein hysbrydoli, mae’n ein galluogi i osgoi ein trasiedi ein hunain, a fedr dim byd fod yn bwysicach na hynny.


Y Gelli Gyffwrdd | Parc Antur, trenau gwyllt a chreaduriaid bach\nRollercoaster fun at Greenwood Forest Park\nMae gwartheg yn pori yn Nrysfa’r Crocodeilod, ac mae Harley’r gwningen fawr wedi dianc i rywle. Diwrnod arferol arall yn Gelli Gyffwrdd, meddai’r rheolwr gweithrediadau, Steve Williams, wrth iddo’n tywys y tu ôl i’r llenni yn yr atyniad penigamp hwn i deuluoedd yn y Gogledd.\nPopeth yn rhan o’r gwaith\nDonkey rides at Greenwood Forest Park gan Greenwood Forest Park\nDwi'n cyrraedd y parc cyn 8 o’r gloch y bore. Mae’n bwysig tu hwnt bod yma ychydig oriau cyn i’r ymwelwyr ddod, gan fod cymaint i’w wneud i baratoi diwrnod yn llawn hwyl i’r teuluoedd. Rydyn ni’n cymryd hwyl o ddifrif, ac mae’n rhaid i ni archwilio’r parc i gyd a phob un o’r reids cyn agor y drysau am 10 o’r gloch.\nTro annisgwyl ymhob cynffon\nMae’n rhaid i chi ddisgwyl tro annisgwyl ymhob cynffon, ac ar hyd y blynyddoedd rydyn ni wedi cael defaid yn y Ffau, a gwartheg o’r fferm drws nesaf yn pori yng nghanol Drysfa’r Crocodeilod (yn ffodus i’r gwartheg, does dim Crocodeilod go iawn yno – er y byddech yn synnu faint o bobl sy’n gofyn!).\nBydd mwy na 130,000 o bobl yn ymweld â’r parc bob blwyddyn. Rydyn ni’n denu plant rhwng deunaw mis a thair ar ddeg oed yn bennaf, ond daw pobl yma o bell ac agos am amryw resymau. Un difyr oedd yr Almaenwr oedd yn frwd am drenau gwyllt, ac wedi dod yma i weld ein trên gwyllt sy’n rhedeg ar ‘bŵer pobl’. Roedd ar ben ei ddigon yn cael ei dywys ar reid breifat, cyn iddo ddal trên arferol yn ôl i Fanceinion ar ei ffordd adref i’r Almaen. Fel mae’n digwydd, dwi newydd gael e-bost oddi wrth rywun arall sy’n ysgrifennu llyfr am drenau gwyllt, a bydd yntau’n dod yma, hefyd.\nRollercoaster fun at Greenwood Forest Park gan Greenwood Forest Park\nMae'n trên gwyllt ni’n defnyddio’r un dechnoleg â’r rheilffyrdd halio oedd yn yr hen chwareli: wrth i gert gludo llwyth o lechi neu wenithfaen i lawr yr allt, byddai’n tynnu cert wag i fyny o’r gwaelod. Yma mae pobl yn mynd i mewn i lifft sydd, wrth iddo fynd i lawr, yn cynhyrchu’r pŵer i dynnu’r trên gwyllt yn ôl i ddechrau’r daith. Fe gawn ni rai pobl sy’n cwyno am eu bod yn gorfod cerdded yn ôl i fyny’r allt i fynd ar y trên gwyllt, ond a dweud y gwir mae’r rhan helaeth o ymwelwyr wrth eu bodd â dyfeisgarwch y peth.\nMae’r rhan fwyaf o’n hatyniadau yn isel eu defnydd o ynni, neu’n defnyddio dim ynni o gwbl. Er enghraifft, peth hawdd fyddai cael ceir bach modur, ond fyddai hynny ddim yn tycio i ni, felly mae’n rhaid pedlo er mwyn gwibio yn eich blaen. Rydyn ni eisiau i bobl ddefnyddio’u hegni eu hunain i gael hwyl.\nBarefoot trail, Greenwood Forest Park\nRydyn ni’n cynnig profiadau synhwyraidd fel y Llwybr Troednoeth, yr un cyntaf o’i fath yng Nghymru. Mae pobl yn cerdded yn droednoeth dros dir amrywiol, gan gynnwys tywod, rhisgl coed, gwellt, pren a dŵr. Efallai bod hynny’n swnio’n rhyfedd i chi, ond mae pobl wrth eu bodd, yn enwedig y plant. Roedd y profiad o’i ddylunio yn llawer o hwyl hefyd – bu criw ohonon ni wrthi’n rhoi ein traed mewn sachau o wahanol gerrig mân er mwyn dewis y rhai oedd yn teimlo orau.\nBydd heriau o bob math yn ein hwynebu bob dydd yn Gelli Gyffwrdd. Mae’r rhan fwyaf o blant yn hoff iawn o Harley’r gwningen fawr [rhywun yn gwisgo siwt] ond mae’n codi ofn ar rai ohonynt, felly mae’n rhaid i ni fod yn wyliadwrus a’i arwain i ffwrdd o unrhyw blant â gwefus yn crynu!\nMynd y tu hwnt i’r galw\nJungle Boats at Greenwood Forest Park gan Greenwood Forest Park\nFe fyddwn ni’n cael pob math o geisiadau rhyfedd gan bobl sy’n ymweld â’r parc. Yr wythnos ddiwethaf gofynnodd pennaeth ysgol a fedrai dau o’i athrawon roi gwisgoedd arbennig amdanynt a rhoi syrpréis i’r plant ar un o’r reids. Cyn belled â bod popeth yn ddiogel, fe wnawn ein gorau i fodloni pobl.\nDwi'n cofio un tro pan ofynnodd gofalwr bachgen dall a fedrai roi cynnig ar fwa a saeth, a doeddwn i ddim yn siŵr beth i’w wneud. Wrth lwc roedd hi’n ddiwrnod tawel yma, ac roedd modd i ni fynd â’r bachgen at y targed i’w deimlo, cyn iddo gael sesiwn o hyfforddiant. Anghofia i fyth y wên oedd ar ei wyneb pan darodd y targed gyda’i saeth. Roedd honno’n foment amhrisiadwy.\nDewch o hyd i fwy o atyniadau yn y Gogledd\nBarefoot trail, Greenwood Forest Park gan Wales on View\nRollercoaster fun at Greenwood Forest Park gan Wales on View


600,000 o swyddi gweithgynhyrchu wedi mynd ers 2007 – Golwg360\n3 Mehefin 2018 am 14:37 Diweddarwyd am 14:37\nMae bron i 600,000 o swyddi wedi’u colli yn y diwydiant gweithgynhyrchu yn ystod y degawd diwethaf.\nMae astudiaeth newydd gan undeb llafur y GMB yn dweud fod hynny’n cynrychioli gostyngiad o 17% sydd hefyd yn golygu bod £2.3bn yn llai o gyflogau wedi’u talu dros y cyfnod.\nYn 2007, roedd gwledydd Prydain yn cynnal 3.5 miliwn o swyddi parhaol a thros-dro yn y diwydiant gweithgynhyrchu – ac roedd hynny’n cynrychioli 12% o’r holl swyddi.\nOnd, erbyn 2016, roedd y cyfanswm swyddi wedi gostwng i 2.9 miliwn, neu 9.2% o’r holl swyddi.\nMae pob rhanbarth o wledydd Prydain wedi cael ei effeithio – y tair ardal sydd wedi eu taro waethaf yw Llundain, yr Alban, a Gogledd Orllewin Lloegr, sydd wedi gweld gostyngiad o 27%, 22% a 21% yn nifer swyddi’r sector, yn y drefn yna.\nUndeb yn sicrhau hawliau newydd i weithwyr dosbarthu parseli


Gwybodaeth Apwyntiadau/Ymgynghoriadau - Meddygfa Parc Glas\nYnsgil y pandemic COVID-19, mae pob practis meddyg teulu wedi gorfod newid y fordd maent yn trefnu apwyntiadau er mwyn cadw cleifion a staff yn ddiogel.\nMae ymgynghoriadau gyda’r meddygon yn cael eu cynnal dros y ffôn neu fîdeo. Ffoniwch yn y bore ar ôl 8:30yb os ydych angen sgwrsio gyda meddyg teulu a bydd eich enw yn cael ei roi ar y rhestr bore. Ffoniwch yn y prynhawn ar ôl 2:30yp a bydd eich enw yn cael ei roi ar y rhestr prynhawn. Hyd yma, dimond apwyntiadau yr un diwrnod rydym yn ei cynnig. Bydd y meddyg yn penderfynu os oes angen apwyntiad wyneb i wyneb arnoch ac yn fefrio hyn dros y ffôn gyda chi.\nOs oes claf o dan 16 oed yn cysylltu gyda’r feddygfa gyda problem llym, byddwn yn cynnig apwyntiad ar frys dros y ffôn/ fideo neu wyneb i wyneb. Yn ogystal, os oes claf angen gwasanaeth brys byddem yn cynnig asesiad brys yr un diwrnod neu o fewn 24 awr. (Ffôn/ fideo neu wyneb i wyneb)\nMae ein llinellau ffôn ar gael rhwng 8yb i 6:30yp Llun i Gwener.\nE-bost: Gallwch archebu eich presgripsiwn rheolaidd drwy e-bostio enquiries.w94006@wales.nhs.uk. Cofiwch roi eich enw, cyfeiriad, dyddiad geni a’r eitemau rydych ei angen yn yr e-bost. Gallwch hefyd e-bostio i ofyn am ymgynghoriad ffôn di-frys gyda’r meddyg neu’r nyrs. Mae copi o’n polisi e-bostio ar gael ar ein gwefan neu wrth ofyn am gopi.


Roedd trafodaeth ar nodweddion y ddau fath o gynnyrch mwydion eu mowldio mewn gweithrediad-newyddion-Xiangtan ZH mwydion wedi'i fowldio Co., Ltd\nTrafodaeth ar nodweddion y ddau fath o gynhyrchion mwydion eu mowldio ar waith\nOherwydd yr angen i ddiogelu'r amgylchedd, mwydion papur molding fel diwydiant newydd yn raddol tuag at y Gymdeithas, ond yn y blynyddoedd diwethaf, yn meddyliau y rhan fwyaf o Americanwyr, mwydion papur molding cynhyrchion yn llestri bwrdd papur, deunydd pacio deunydd i gael dealltwriaeth glir ar diwydiant llwydni papur. Ers 1992, awdur wedi bod yn gyfrifol am y gwaith paratoi tri papur diwydiannol ar y cyd yr Wyddgrug cynhyrchion ffatrïoedd, ac mae hefyd wedi cymryd rhan yng ngweithrediad y llestri bwrdd llwydni papur am nifer o flynyddoedd. Y mathau hyn o brosiectau enghreifftiol papur yn rheoli nodweddion y dadansoddiad arwynebol a chymhariaeth, at y diben o unedau ac unigolion yn y prosiectau hyn ar gyfer y ddau.\n1. rhaid ffurfio y farchnad mwydion mowldio'r cynhyrchion.\nÂ chryfhau ymwybyddiaeth diogelu'r amgylchedd, unrhyw fater domestig neu dramor ar ddiwedd y cynhyrchion diwydiannol yn raddol ac yn cyfyngu ar geisiadau mawr ewyn, deunydd pacio papur diwydiannol deiliad yn ddewisiadau amgen delfrydol. Dangoswyd hyn gan ein hunain mlynedd o datblygu. Hong Kong bao da diogelu'r amgylchedd deunydd pacio datblygu co., LTD., buddsoddi mewn dongguan ar ddiwedd 1994, sefydlwyd y llinell gynhyrchu papur diwydiannol cyntaf, o ganlyniad i welliant parhaus technoleg a rheoli, llwyddiant y farchnad datblygu, wedi dod yn berchen ar bob dwy wedi ffatri papur mawr deng mil metr sgwâr, cyfanswm o wyth llinellau cynhyrchu. Mae ffatrïoedd newydd cael eu hadeiladu hyd yn Beijing a suzhou.\nO safbwynt y farchnad, y llestri model bwrdd papur yn y ddeddfwriaeth genedlaethol gwaharddiad ewyn llestri bwrdd plastig cynhyrchu dyddiad cau, bydd y galw yn y farchnad wedi cynyddu hefyd gyflym. Yn ogystal, oherwydd cost cynhyrchu papur tramor model llestri bwrdd yn gyffredinol uwch na'r ein gwlad, ceir hefyd galw mawr mewn marchnadoedd tramor.\n2. defnyddir deunyddiau crai radd isel i becynnu eitemau gwerth uchel, sy'n sail economaidd ar gyfer elw da o ddeunyddiau pacio diwydiannol papur enghreifftiol. Papur llwydni diwydiant yn gyffredinol yn defnyddio deunydd dros ben y carton o ddeunyddiau crai, a Mae'r hen bapurau newydd wneud yn gwerthfawrogi rhad, digonedd o, a deunydd pacio gwrthrych yn aml yn rhai electronig cynhyrchion uwchraddol, rhannau peiriannau, celf a chrefft. Er enghraifft, cyfrifiadur caledwedd, ffôn symudol stereo, peiriant ffacs, uwchraddol ffôn, rhannau auto moduron, microfusnesau, lampau ac ati. Oherwydd gwerth uchel y pecyn ei hun, yn y costau pacio mewnol y gall y cwsmer yn derbyn hefyd yn gymharol uchel. Yn hyn o beth, y llestri bwrdd mwydion mowldio'r cynhyrchion yn y gwrthwyneb. Maen nhw'n defnyddio deunyddiau raddau uchel i bacio eitemau gwerth isel, sy'n gwneud elw yn fwy anodd.\n3. technoleg cynhyrchu deunydd pacio diwydiannol papur llwydni yn uchel, ac nid yw'n hawdd i fod yn llanastr. Oherwydd yr Wyddgrug papur pacio diwydiannol yn mhob arddull arbennig cynhyrchion newydd, wedi'u cynllunio ac adeiladu model, system model, profi a diwygio gweithdrefnau i gynhyrchu ar raddfa lawn, ychwanegu lefel technoleg a rheoli faint o elw a chynhyrchu Mae llawer i wneud hynny Rhaid i fuddsoddwyr fod yn feddylgar, yn ychwanegol at arian y gall problemau i ystyried personél, hyfforddiant proffesiynol, ac ati, nid fel arian ar waith fel llestri bwrdd papur, dewiswch ddyfais cyflenwyr ar unwaith yn mount ceffyl.\n4, defnyddio fel llwydni papur pacio diwydiannol, amrywiaeth a chynhyrchu parhaus o gynhyrchion yn gyffredinol arddull bob amser yn rhy hir, felly nid yw'n hawdd i ymddangos bod y sefyllfa o ryngweithio â'i gilydd yn yr un cynhyrchion cystadleuol. Ac amrywiaeth llestri bwrdd papur yn undonog, bob amser cynhyrchu parhaus arddull yn hir iawn, yn hynod o hawdd i ymddangos sefyllfa cystadleuaeth milain.\n5. siapiau geometrig cynhyrchion papur pacio diwydiannol yn gymhleth, ac mae'r rhan fwyaf o'r un dyluniad yn fawr ar ôl pacio, ac costau cludo dros bellter yn uchel, felly nid yw'n hawdd cael cystadleuaeth traws-ranbarthol. A llestri bwrdd enghreifftiol papur yn syml ac yn hawdd i'r pentwr, felly mae'r gost cludo dros bellter yn isel. Cyhyd ag y ceir marchnad, cystadleuaeth gwerthiant traws-ranbarthol yn debygol iawn o ddigwydd.\n6. ar gyfer yr un deunydd pecynnu, cost cynhyrchu cynhyrchion papur yn yr Wyddgrug o ddeunydd pacio diwydiannol yn agos plastigau ewyn. Felly, mae'n bosibl i gael sylfaen gadarn yn y farchnad heb awydd polisïau. Fodd bynnag, technoleg cynhyrchu papur enghreifftiol llestri Bwrdd yw dwy neu dair gwaith o blastigau ewynnog, felly ni ellir ei wasgu yn y farchnad llestri bwrdd heb ddibynnu ar y duedd polisi a chryfhau gorfodi'r gyfraith. Gall cau nifer o ffatrïoedd ar bapur llestri bwrdd yn ddiweddar hefyd yn profi hyn.\n7. Mae'r gofynion ar gyfer dewis y safle o ddau fath o ffatri cynhyrchion papur yr Wyddgrug yn wahanol. Rhaid dethol safle ffatri bapur yr Wyddgrug yn dilyn y farchnad, hynny yw, agos i ddefnyddwyr. Oherwydd y mathau amrywiol o gynhyrchion pecynnu papur yr Wyddgrug, y siâp yn gymhleth, gall nid yn llawn llawn dop dynn, felly mae y nwyddau yn uwch. Yn ogystal, mae defnyddwyr yn aml yn gymharol reolaidd mentrau mawr, ydynt yn dilyn y rhestr sero o ddeunyddiau pacio, ei gwneud yn ofynnol y swp bach cyflenwr, cyflenwad di-dor, felly nid yw'n addas ar gyfer cludo dros bellter mawr. A siarad yn gyffredinol, dylai y radiws cyflenwad yn fwy na.\n8. Mae dewis safle llestri bwrdd papur enghreifftiol yn wahanol. Oherwydd gall y cynhyrchion yn llawn dop dynn, costau cludiant swmp yn isel iawn, felly nid yw'n angenrheidiol i fod yn agos at y farchnad. Mae'n fwy pwysig i adeiladu ffatri ar waith gyda'r fantais o gost, oherwydd ar hyn o bryd, oherwydd gwahanol amodau gwrthrychol daearyddol ac eraill yn Tsieina, mae cost cynhyrchu papur enghreifftiol llestri bwrdd yn wahanol iawn. Er enghraifft, mewn rhai mannau, yn ffi trydan unig 0.35 ~ yuan 0.4/gradd, mewn llawer o leoedd er ei bod yn yuan 0.7 i 0.9/gradd; Mewn rhai mannau, mae'n bosibl defnyddio mwydion gwlyb yn uniongyrchol. Cost deunyddiau crai yn unig yuan 2,000 o/ton, tra gall y ffatri cyfartalog ond defnyddio Bwrdd mwydion crai ar gyfer y deunydd crai y gost o 3000 ~ yuan 4000 o/ton. Mewn rhai ardaloedd, y cyflog misol cyfartalog yn unig 3500 ~ yuan 4000 o/mis, tra bod y ffatri cyfartalog ym maes cyffredinol hefyd angen 5000 ~ yuan 6000 o/mis. Bydd y gwahaniaeth rhwng elfennau cost tri (ynni, deunyddiau a Lafur) yn arwain at wahaniaeth mawr yn y gost cynhyrchu ffatri mewn gwahanol leoliadau. Os oes gennych farchnad a manteisio ar unrhyw gost, mae'n beryglus iawn i redeg y busnes, oherwydd bydd eich gwasgu gan nwyddau rhad ar gyrion y dref.\nDadansoddiad cynhwysfawr a chymharu yr uchod, ym marn yr awdur hynny o safbwynt busnes, os nad yw buddsoddwyr o dan yr amod o gost cynhyrchu yn fantais gystadleuol, dewis llestri Papur Bwrdd y prosiect hwn yn beryglus, ond mae'r adroddiad yn uwch. I'r gwrthwyneb, mae'n llai peryglus i ddewis deunydd pacio diwydiannol llwydni papur, ond mae cyfle mawr i gael enillion da o hyd.\nPâr o: Diogelu'r amgylchedd technoleg mwydion Molding peiriant\nNesaf: Nid yw'n addas ar gyfer llinell gynhyrchu awtomatig mawr i'w defnyddio ar gyfer gweithgynhyrchu papur llwydni


Wedi’i ddiweddaru Mai 2018\nMae’n polisi preifatrwydd wedi’i nodi ac wedi’i ddiweddaru er mwyn ichi fod yn glir ynglŷn â’r dibenion yr ydym yn defnyddio’ch gwybodaeth ar eu cyfer. Ar adegau, bydd hyn yn yn cael ei wneud yn unol â’r deddfau preifatrwydd data yn unig (megis y Rheoliad Cyffredinol ar Ddiogelu Data yn y Deyrnas Unedig a gwledydd yr UE, o 25 Mai 2018 ymlaen).\nOs hoffech gysylltu â ni ynghylch y mater hwn, gweler yr adran isod, o'r enw "Sut i gysylltu â ni".\nMae pob neges ebost a anfonwn yn cynnwys y gallu ichi newid neu adnewyddu’r math o ohebiaeth rydych yn ei gael. Bydd ein cynhyrchion hefyd yn caniatáu i gyfathrebiadau penodol gael eu stopio; i gael rhagor o wybodaeth, gweler yr adran "Gwybodaeth am gynhyrchion PROACTIS".\nOs nad oes gennych ebost oddi wrthyn ni wrth law sy’n cynnwys y dewisiadau ar gyfer adnewyddu dulliau cyfathrebu, a’ch bod yn awyddus i newid neu adnewyddu’ch dewisiadau, gallwch wneud hynny drwy ddilyn y ddolen hon. Gallwch gysylltu â’r Tîm Marchnata hefyd drwy'r opsiynau a welir yn yr adran "Sut i gysylltu â ni".\nYsgrifennu aton ni yn y cyfeiriad uchod, gan farcio’ch gohebiaeth ar gyfer "Y Tîm Marchnata";\nAnfonon neges ebost at info@proactis.com.\nAr sail gweithgareddau a diben busnes presennol PROACTIS, does dim gofyniad cyfreithiol inni gael Swyddog Diogelu Data swyddogol o dan y GDPR. Er hynny, mae PROACTIS yn cydnabod mor bwysig yw’r rôl hon ac mae Rheolwr Ansawdd a Chydymffurfiaeth y Grŵp wedi ysgwyddo’r cyfrifoldebau hyn. Mae gan y rôl hon gefnogaeth lawn Bwrdd PROACTIS a chysylltiad uniongyrchol ag ef.\na. Anfon gwybodaeth (heblaw cyfathrebiadau marchnata) atoch yr ydym yn credu y gall fod o ddiddordeb ichi, drwy'r post, drwy’r ebost neu dechnoleg tebyg, ond dim ond os ydych yn cydsynio â hyn. Gallwch wneud hyn, neu adnewyddu’ch opsiynau, drwy glicio ar y ddolen hon\nb. Anfon cyfathrebiadau marchnata atoch ynghylch ein busnes yr ydym yn credu y gallent fod o ddiddordeb ichi, drwy’r post, neu os ydych wedi cytuno’n benodol i hyn, drwy’r ebost neu dechnoleg tebyg. Unwaith eto, gallwch newid neu adnewyddu’ch opsiynau, drwy glicio ar y ddolen hon\nc. Rhoi gwybodaeth ystadegol am ein defnyddwyr i gwmnïau eraill – ond fydd yr wybodaeth hon ddim yn cael ei defnyddio i adnabod unrhyw ddefnyddiwr unigol.\nMae’ch gwybodaeth bersonol yn cael ei chadw'n breifat a’i storio'n ddiogel nes nad oes ei hangen mwyach, fel y nodir yn y GDPR a Bil Diogelu Data y Deyrnas Unedig (2018).\nO dan yr amgylchiadau hyn, rydym yn gwneud ymdrechion rhesymol i’ch hysbysu cyn inni ddatgelu gwybodaeth a allai ddangos yn rhesymol pwy ydych chi neu’ch sefydliad, oni bai bod hysbysu ymlaen llaw wedi'i wahardd gan y gyfraith sy’n gymwys neu neu nad yw'n bosibl nac yn rhesymol o dan yr amgylchiadau.\nsicrhau bod y wefan yn gweithio\nmesur sut rydych chi’n defnyddio’r wefan fel bod modd ei diweddaru a’i gwella ar sail eich anghenion\ncofio’r hysbysiadau rydych chi wedi'u gweld fel na fyddwn ni’n eu dangos ichi eto\nRydyn ni hefyd yn defnyddio Google Analytics i fesur gwybodaeth ddienw am ein hymwelwyr, megis amlder a pharhad yr ymweliadau, a’r lleoliad daearyddol yn fras. Unwaith eto, mae’r holl wybodaeth hon yn ddienw a dim ond i’n helpu i gysoni’n cynnwys a’n hysbysebion yn well â'n cynulleidfa y mae’n cael ei defnyddio.\nBydd y mwyafrif o borwyr gwe (er enghraifft Safari, Chrome, Firefox, Internet Explorer, Edge ac ati) yn caniatáu ichi ddileu detholiad o gwcis neu’r holl gwcis sydd wedi’u gosod ar eich dyfais ar hyn o bryd. I gael gwybodaeth am sut i wneud hyn, edrychwch ar ffeil help eich porwr.\nYn y wefan hon rydym wedi cynnwys botymau ar gyfer rhannu drwy’r cyfryngau cymdeithasol. Bydd defnyddio’r botymau hyn yn helpu i rannu cynnwys gwe o'r wefan hon yn uniongyrchol gyda’r llwyfan dan sylw yn y cyfryngau cymdeithasol. Cyn ichi ddefnyddio botymau rhannu o'r fath, rydym yn nodi eich bod yn gwneud hynny yn ôl eich disgresiwn chi’ch hun.\nRydym yn defnyddio systemau tocynnau i ganiatáu ichi godi ymholiadau ynglŷn â’n cynhyrchion. Enwau’r rhain yw PROACTIS Central (www.proactissupport.com) a Kayako Support (http://proactis.kayako.com/default) (sy’n cael ei adnabod hefyd fel Cymorth i Gyflenwyr).\nYn achos y ddwy raglen, mae angen i’r defnyddwyr gofrestru i'w galluogi i godi tocynnau cymorth. Mae angen y data personol a ganlyn ar gyfer y broses hon:\nI gyflawni’r ymholiadau hyn, mae gennym staff sy'n gweithio yn y Deyrnas Unedig. Yn achos rhai ymholiadau uniongyrchol ynghylch Cymorth i Gyflenwyr, mae gennyn ni dîm ym Manila, yn Ynysoedd y Philipinau. Mae gwaith y tîm ym Manila yn cynnwys diweddaru tocynnau ymholiadau cymorth ac mae eu rolau’n golygu nad oes arnyn nhw angen mynediad i ddata’r cwsmeriaid. Mae holl ddata cwsmeriaid o’r Deyrnas Unedig (boed yn ddata personol unigolion ynteu’n ddata sefydliadol cwmni) yn aros yn y Deyrnas Unedig.\nYn achos ein cynhyrchion ni, byddwn yn cael ein dynodi’n brosesydd data, a’r sefydliad sy'n defnyddio’n meddalwedd fydd y rheolydd data. Mae’r rheoleiddiwr data, sef Swyddfa’r Comisiynydd Gwybodaeth (ICO), yn esbonio’r termau Saesneg cyfatebol ‘data controller’ a ‘data processor’ yma: https://ico.org.uk/for-organisations/guide-to-data-protection/key-definitions/\nNid yw data'r Deyrnas Unedig yn cael ei symud na’i storio mewn canolfannau data eraill y tu allan i'r Deyrnas Unedig.\nOs bydd ein cwsmeriaid yn y Deyrnas Unedig yn defnyddio’n meddalwedd nad yw'n seiliedig yn yr EEA, byddwn yn rhoi gwybod ichi cyn ichi gytuno i ddefnyddio'r feddalwedd. Ar ben hynny, rydym wedi sicrhau bod holl ddata’n cwsmeriaid, boed yn cael ei storio yn yr EEA ynteu y tu allan iddi, yn ddiogel ac yn cael ei chadw yn unol â’r un safonau uchel ag a ddisgwylir ohonon ni yma yn y Deyrnas Unedig.\nMae gennyn ni brosesau, fel yn achos Tarian Diogelwch yr Undeb Ewropeaidd a’r Unol Daleithiau, i sicrhau bod data’n cwsmeriaid yn ddiogel. Gallwch ddod o hyd inni, wedi’n rhestru o dan ein his-gwmni Perfect Commerce, yma: https://www.privacyshield.gov/list.\nPurchase to Pay (P2P) PROACTIS\nGall defnyddwyr P2P sydd â rôl gweinyddwr newid manylion defnyddwyr eraill yn y Consol Rheoli os bydd eich data personol yn anghywir. Os bwriedir tynnu data personol yn llwyr, gweler y bennod "Eich hawliau chi" yn yr adran ynghylch Gwybodaeth Gyffredinol uchod.\nMae gan y rhaglen Sefydliadau sy’n Prynu a Chyflenwyr. Mae’r Sefydliadau sy'n Prynu yn defnyddio’r rhaglen i uwchlwytho’r hysbysebion am y gwaith y mae arnyn nhw angen iddo gael ei wneud, ac i weinyddu'r broses dendro. Bydd Cyflenwyr yn defnyddio ProContract i chwilio am gyfleoedd addas y maen nhw’n dymuno ymgeisio amdanyn nhw ac yna’n defnyddio’r rhaglen i gwblhau’r cais hwnnw.\nMae gan ProContract bolisi cwcis yma: https://procontract.due-north.com/SiteInformation/CookiePolicy\nGall defnyddwyr PurchasePoint sydd â rôl gweinyddwr newid manylion defnyddwyr eraill yn y Consol Rheoli os bydd eich data personol yn anghywir. Os bwriedir tynnu data personol yn llwyr, gweler y bennod "Eich hawliau chi" yn yr adran ynghylch Gwybodaeth Gyffredinol uchod.\nGall defnyddwyr Marketplace sydd â rôl gweinyddwr newid manylion defnyddwyr eraill yn y system os bydd eich data personol yn anghywir. Os bwriedir tynnu data personol yn llwyr, gweler y bennod "Eich hawliau chi" yn yr adran ynghylch Gwybodaeth Gyffredinol uchod.\nMae gennym atebion eraill hefyd, a’r rheiny wedi'u datblygu ac yn cael eu cynnal gan ein swyddfeydd yn Ffrainc, yr Almaen a’r Unol Daleithiau. Mae’r wybodaeth am y polisïau preifatrwydd penodol ynglŷn â’r atebion hyn i’w chael drwy ddilyn y ddolen hon: http://www.perfect.com/terms-use-legal-information/privacy-policy/\nY diweddariad diwethaf: Mai 2018


Cwrdd â Ruby: Gwneud i bethau ddigwydd gyda Banc Datblygu Cymru | Banc Datblygu Cymru\nCwrdd â Ruby: Gwneud i bethau ddigwydd gyda Banc Datblygu Cymru\nMae Ruby Harcombe yn swyddog buddsoddi. Ymunodd â Banc Datblygu Cymru yn 2016 ac mae bellach yn arwain ar bortffolio o gaffaeliadau, pryniant cwmnïau gan y rheolwyr a rheolwyr yn prynu i mewn i gwmnïau.\nGyda BGw mewn Rheoli Busnes o Brifysgol Abertawe, rwyf wastad wedi bod yn awyddus i ddilyn gyrfa ym maes cyllid.\nAr ôl graddio yn 2011, ymunais â RBS a symud ymlaen yn gyflym i fod yn gyfarwyddwr cynorthwyol ar gyfer De Cymru a'r De Orllewin. Roedd yn gyflwyniad gwych i fyd bancio a chadarnhaodd fy angerdd am fy llwybr gyrfaol.\nYn 2016, cefais y cyfle i ymuno â'r tîm buddsoddiadau newydd yn y banc datblygu. Ddwy flynedd yn ddiweddarach ‘dydw i heb edrych yn ôl. O gaffaeliadau i bryniant cwmnïau gan y rheolwyr a'r rheolwyr yn prynu i mewn i gwmnïau, rydw i wedi bod yn ddigon ffodus i weithio ar rai bargeinion gwych sydd wedi gwneud gwir wahaniaeth i economïau lleol ar hyd a lled De Cymru.\nYr hyn sy'n bwysig iawn i mi yw ein hyblygrwydd. Nid ydym yn rhagfarnu'r hyn y mae busnes ei angen a gallwn deilwra pecynnau pwrpasol sy'n gweddu i'w hunion ofynion. Rydyn ni'n helpu busnesau Cymru i ddechrau, cryfhau a thyfu gydag ystod o fuddsoddiadau benthyciadau ac ecwiti o £1,000 i £5 miliwn. Ein blaenoriaeth yw buddsoddi arian lle gallwn gael yr effaith mwyaf; mae cynaliadwyedd yn allweddol.\nYn ystod unrhyw ddiwrnod, gallaf fod yn helpu entrepreneur i godi oddi ar y ddaear gyda menter fusnes newydd neu dro arall rydw i'n strwythuro cyllid ar gyfer Rheolwyr yn Prynu’r Cwmni. Mae'r amrywiaeth, yr ymreolaeth a'r hyblygrwydd mor rymusol ond, i mi, pobl ydi popeth.\nRydw i'n gweithio gyda rhai cydweithwyr gwych a gyda'n gilydd, rydym yn rhannu ymrwymiad i sicrhau ein bod yn helpu i ddarparu economi well i bobl Cymru.\nGallwch ddod o hyd i wybodaeth am gyfleoedd gyrfa cyfredol gyda'r banc datblygu trwy ymweld â https://developmentbank.wales/cy/gyrfaoedd.


Swyddog Ysgrifennu Copi a Chynnwys Digidol Cymraeg\n£25,627.00 y flwyddyn\nTrefforest, Pontypridd, o gartref\nMae'r gallu i ysgrifennu a chyfathrebu trwy gyfrwng y Gymraeg yn hanfodol ar gyfer y swydd hon.\nMae’r tîm ‘Marchnata Digidol’ yn rhan o’r adran Marchnata a Recriwtio Myfyrwyr (MSR) ym Mhrifysgol De Cymru. Gan reoli a chreu cynnwys ar gyfer gwefan y Brifysgol, cyfryngau cymdeithasol a deunyddiau marchnata ar-lein, rydym yn cefnogi cyfrifoldebau trosfwaol yr adran i yrru recriwtio myfyrwyr newydd.\nRydym yn chwilio am ysgrifennwr copi talentog, sydd â phrofiad o ysgrifennu ar gyfer cynulleidfaoedd Cymraeg a Saesneg, i ymuno â'n tîm a'n helpu i greu cynnwys newydd, gafaelgar ac addysgiadol i'n cynulleidfaoedd myfyrwyr, academaidd a chyflogwyr.\n• Cyfieithu copi Saesneg i'r Gymraeg ac i'r gwrthwyneb (i safon uchel).\n• Ysgrifennu a diwygio copi newydd, addysgiadol ac apelgar ar gyfer tudalennau ein cyrsiau prifysgol.\n• Ysgrifennu erthyglau a blogiau atyniadol wedi'u hanelu at fyfyrwyr (o wahanol oedrannau, cefndiroedd, diwylliannau a chredoau).\n• Ysgrifennu’r copi ar gyfer tudalennau newydd y wefan, gyda'r nod o hyrwyddo Prifysgol De Cymru, ein darpariaeth cwrs, ein staff, myfyrwyr, bywyd ar ac oddi ar y campws, pynciau sy'n trendio ac ati.\n• Ysgrifennu copi ar gyfer postiadau cyfryngau cymdeithasol.\n• Ysgrifennu copi ar gyfer fideos a graffeg.\n• Creu, golygu, a chyhoeddi tudalennau gwefan.\nMae hwn yn gyfle gwych i ysgrifennwr copi sydd â phrofiad o ysgrifennu ar gyfer y we ac sydd eisiau ehangu ei set sgiliau ac sydd ag awydd i weithio ym maes marchnata digidol. Byddwch yn cael eich dysgu sut i greu, golygu, a chyhoeddi tudalennau gwefan, a chael cyfle i gymryd rhan mewn ymgyrchoedd marchnata cynnwys newydd a chyffrous dan arweiniad myfyrwyr, gan bwyso ar brofiad ein tîm a chynorthwyo i greu fideos, graffeg, ffotograffiaeth, ac ymgyrchoedd cyfryngau cymdeithasol.\nFel siaradwr Cymraeg a Saesneg sy'n gallu ysgrifennu a chyfieithu i'r ddwy iaith i safon uchel, bydd gennych chi rywfaint o brofiad blaenorol o ysgrifennu copi creadigol sy'n cyseinio’n glir â’r gynulleidfa rydych chi'n siarad â hi. Gallai hyn gynnwys blogio, datganiadau i'r wasg, copi gwefan, cylchgronau, sgriptiau, pamffledi neu'r cyfryngau cymdeithasol, ond nid yw'n gyfyngedig iddynt. Yn anad dim, rydym yn chwilio am feddylfryd cadarnhaol a meddyliwr creadigol.\nOs ydych chi'n barod i feddwl y tu allan i'r bocs, arbrofi'n weithredol â ffyrdd newydd o ennyn diddordeb darpar fyfyrwyr trwy greu cynnwys a bod â'r hyder i gyd-fynd â syniadau newydd, yna byddem wrth ein bodd yn clywed gennych.\nBydd y rôl hon yn gweithredu o dan ein polisi gweithio hyblyg, yn unol â gofynion Prifysgol De Cymru. Mae'r dull hwn yn caniatáu i weithwyr weithio o'r swyddfa ac o'u cartref. Pan yn y swyddfa, eich lleoliad fydd ein campws Pontypridd, er y bydd gofyn i chi deithio i'n campysau Caerdydd a Chasnewydd a gweithio ohonynt, ochr yn ochr â lleoliadau allanol.\nMae hon yn swydd amser llawn, parhaol.\nAm sgwrs anffurfiol am y swydd hon, cysylltwch â msradmin@southwales.ac.uk Os ydych chi'n ymgeisydd llwyddiannus a'r swydd hon fydd eich rôl gwasanaethau proffesiynol gyntaf yn y Brifysgol (neu os ydych chi'n cael eich cyflogi ar hyn o bryd gan PSS Ltd), byddwch chi'n cael eich cyflogi gan Professional and Support Services Limited, is-gwmni sy'n eiddo llwyr i Brifysgol De Cymru, sy'n darparu gwasanaethau i'r Brifysgol a'r Colegau. Os ydych chi'n ymgeisydd gwasanaethau proffesiynol mewnol, byddwch chi'n parhau i gael eich cyflogi gan Brifysgol De Cymru.


Disgwyl ailagor safleoedd ymarfer corff awyr agored Noticias\nDisgwyl ailagor safleoedd ymarfer corff awyr agored\nDywed y Prif Weinidog ei fod yn gobeithio cadarnhau yn hwyrach ddydd Gwener y bydd e n llacio cyfyngiadau r haint ymhellach yng Nghymru. Wrth siarad ar Radio\n17 Temmuz 2020 Cuma 06:28\nDywed y Prif Weinidog ei fod yn gobeithio cadarnhau yn hwyrach ddydd Gwener y bydd e n llacio cyfyngiadau r haint ymhellach yng Nghymru.\nWrth siarad ar Radio Gales dywedodd Marca Darkeford: "Ry n, yn ôl ein harfer yn cadw llygad manwl ar ddangosyddion (y feirws) un gan edrych ar wythnos nesaf, la pista n'credu y byddaf yn cadarnhau amser cinio y bydd meysydd chwarae de la planta, canolfannau cymunedol un safleoedd ymarfer corff awyr agored yn ailagor ddydd Llun nesaf."\nWrth iddo gael ei holi un fydd yn llacio r cyfyngiadau ymhellach dywedodd: "Dwi ddim yn credu. Ry n yn parhau me symud yn ofalus gam wrth gam - dyw coronafeirws ddim wedi diflannu eto."\nCafodd Mr Drakeford hefyd ei holi soy gyhoeddiad tebygol Boris Johnson y bydd £3 mil millones yn ychwanegol ar gael i r Gwasanaeth Iechyd Gwladol yn Lloegr.\nCredir bod año arian yna ar gyfer paratoi am an no o coronafeirws cyn y gaeaf nesaf, ca fe ofynwyd i Mr Drakeford un fydd Cymru yn elwa o r arian ychwanegol.\nAtebodd: "Dydyn ni ddim yn gwybod eto, rhaid aros me soldadura. Nid yw r prif weinidog wedi gwneud y cyhoeddiad eto.\n"Ry n ni wedi dysgu me edrych ar y de impresión mân ar gyhoeddiadau vil hyn.\n"Os daw r arian i r gwasanaeth iechyd [yn Lloegr], yna iechyd un gofal cymdeithasol fydd yn cael año arian yna yng Nghymru."


HafanDigwyddiadauGwobrau C&B Cymru 2018Celfyddydau, Busnes a Gweithwyr 2018\nCelfyddydau, Busnes a Gweithwyr 2018 Digwyddiadau\nEnillydd: Admiral Group\nDéborah Reeve, Admiral Group a Mark Lewis Jones\nMae Admiral yn ymfalchïo mewn cael ei adnabod fel un o Weithleoedd Gorau yn y DU ac mae ei bartneriaeth gyda Chanolfan Gelfyddydau Chapter Caerdydd yn cynnig i’w staff gyfleoedd unigryw ac ysgogol. Y llynedd, cafodd tua 3,500 o weithwyr y busnes fudd uniongyrchol diolch i’r cydweithrediad trwy gynllun gostyngiad, cystadlaethau i ennill tocynnau a gweithdai. Yn ogystal â’r nawdd, roedd staff Admiral yn allweddol yn helpu Chapter i gwrdd â’i dargedau i ddau gynllun codi arian ar gyfer prosiectau celfyddydau cymunedol.\nMae Chapter wedi gweld cynnydd enfawr mewn gwerthiannau a nifer y cynulleidfaoedd fel canlyniad uniongyrchol o ymrwymiad staff Admiral. Mae’r busnes yn gweld ei berthynas gyda Chapter fel partneriaeth strategol sy’n ei alluogi i ddarparu cyfleoedd amhrisiadwy.\nRoedd y beirniaid llawn edmygedd am natur y bartneriaeth gydfuddiannol sy’n datblygu’n barhaus ac yn teimlo bod ymrwymiad eithriadol Admiral i’r celfyddydau er lles ei staff yn ei wneud yn enillydd clir yn y categori hwn.\nNawr yn ei 7fed flwyddyn, mae’r bartneriaeth rhwng Admiral a NoFit State yn parhau i fynd o nerth i nerth. Gyda ffocws clir i ddarparu profiadau o’r safon uchaf er mwynhad a datblygiad staff Admiral, mae’r partneriaid wastad yn archwilio ffyrdd newydd a deinamig o weithio gyda’i gilydd. Mae NoFit State yn darparu rhaglen atyniadol o hyfforddiant pwrpasol. Yn 2017, profodd dros 250 o staff sesiynau adeiladu tîm trwy weithgareddau’r syrcas a rhoddodd Diwrnod Anelwyr Uchel arbenigol flas ar y trapîs siglog i fwy na 25 ohonynt.\nDechreuodd partneriaeth rhwng Principality a Rubicon Dance yn 2014 ac mae wedi datblygu i fod yn berthynas amlweddog sydd o fudd i weithwyr a’r gymuned ehangach. Mae staff y gymdeithas adeiladu yn cymryd rhan mewn gweithdai dawns sy’n gwella ymdeimlad o les. Yn 2017, cymerodd staff ran mewn gweithdai gyda grwpiau perfformiad anableddau a gweithiodd tîm rygbi’r busnes gyda dawnswyr Rubicon. Mae’r bartneriaeth wedi mynd tu hwnt i ddisgwyliadau’r busnes ac yn dangos effaith uniongyrchol ar iechyd a ffitrwydd gweithwyr.


Gêm iachawdwriaeth Ar-lein. Chwarae am ddim\nWedi chwarae: 2083\nChwaraewch y gêm iachawdwriaeth Ar-lein:\nGêm Disgrifiad iachawdwriaeth\nMae'r deyrnas yn doomed, wrth gwrs, os nad ydych yn ceisio am eich hun i ymdopi â'r bwystfil anferth. . Chwaraewch y gêm iachawdwriaeth ar-lein.\nNodweddion technegol y gêm iachawdwriaeth\nGêm iachawdwriaeth Ychwanegodd: 22.11.2011\nMae'r gêm yn cael ei chwarae: 2083 amser\nGêm Rating: 3.1 allan 5 (10 amcangyfrifon)\nGemau fel y gêm iachawdwriaeth\nLawrlwytho gêm iachawdwriaeth\nEmbed y gêm iachawdwriaeth ar eich gwefan:\nI fewnosod y gêm iachawdwriaeth ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm iachawdwriaeth, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm iachawdwriaeth, hefyd yn chwarae yn y gêm:


Car rasio Vr gweithgynhyrchwyr a MOVIE Tsieina-ffatri Price-gyflenwyr pŵer\nVr rasio ceir\nDefnyddiodd y car rasio vr deinamig y sedd yn gallu darllen y rym ar adborth yn y gêm, adlewyrchu ddeinamig i'r gyrrwr.\nDefnyddiodd y car rasio vr deinamig y sedd yn gallu darllen y rym ar adborth yn y gêm, adlewyrchu ddeinamig i'r gyrrwr. Mae'n cyflawni rym allgyrchol gwirioneddol mewn car, gwthio yn ôl, ysgwyd, Ponciau i adfer cyflwr y cyflwr ffyrdd amrywiol, fel y gall chwaraewyr deimlo y tu mewn i'r Ganolfan Cyngor ar Bopeth, profiad siociau cyffyrddol a gweledol o rasio ffiseg.\nÂ siâp oer a hyfryd, ceir rasio vr lleoli pobl ifanc, mae yn enwedig plant, gwisgo sbectol VR, yn profi teimlad rasio go iawn. Nodwedd arall yw sy'n fwy sensitif i'r ymdeimlad o bendro, gall eich nid gwisgo sbectol VR, gall yr un profiad y car. Cynllunio i ddefnyddio grym adborth llyw, efelychu cywir o'r teimlad y car. Cymorth egsgliwsif i Aelodau amser real ar-lein cystadleuaeth, addas ar gyfer pobl ifanc rhwng chwaraeon ac adloniant.\nSut mae hud rhyngweithiol vr rasio ceir elw chi!\nGellir gosod pris tocyn ar $5-$8. Amser rhedeg fideo yn 5 ac 8 munud, ac mae'n debyg a gawn bob awr am o leiaf chwe sypiau o wylwyr.\nGallwch chi ennill USD $131,100 y flwyddyn!\nRydym bob amser yn credu, ansawdd a gwasanaeth yn fwyaf cystadleurwydd, felly, yr ydym, yn cynhyrchu dim ond cynhyrchion o'r radd flaenaf ac yn darparu gwasanaeth rhagorol, felly yn yr achos hwn, rydym ni'n cynnig meddalwedd proffesiynol a sefydlog, gan ddefnyddio'r holl rannau proffesiynol () pŵer rhannau & rhannau PC) … i gadw ansawdd yn sefydlog fel bob amser, a dyna pam y gallem gynnig a gwarant uwch blwyddyn 2 ar gyfer y farchnad yn addo!\nHot Tags: car rasio vr, Tsieina, gwneuthurwyr, cyflenwyr, ffatri, pris, i'w gwerthu\nPâr o: Simulator Marchogaeth\nNesaf: Gemau'r Parc Thema Rhithwir Gemau Cyfarpar Dan Do Offer 9D VR Zone\nGemau'r Parc Thema Rhithwir Gemau Cyfarpar Dan Do Of...\nEfelychu Realiti Rhithwir Reidiau Cadeirydd Tank VR ...


Hysbysiad Preifatrwydd: Tocynnau bysiau i aelodau o'r cyhoedd\nCartref Cyngor Mynediad i Wybodaeth Hysbysiadau Preifatrwydd Environment, Roads and Facilities Privacy Notice Hysbysiad Preifatrwydd: Tocynnau bysiau i aelodau o'r cyhoedd\nYr Amgylchedd, Ffyrdd a Chyfleusterau - Cyllid a Gwasanaethau Cwsmeriaid\nTocynnau bysiau i aelodau o’r cyhoedd\nMae’r hysbysiad preifatrwydd canlynol yn berthnasol i Wasanaethau Cwsmeriaid a Chyllid – Tocynnau Bysiau.\nMae'n cynnwys tystiolaeth o'r meini prawf sy’n ofynnol ar gyfer tocynnau bysiau i bobl dros 60 oed a phobl anabl.\nPwrpas ar gyfer prosesu a'r sail gyfreithiol\nMae angen prosesu i gyflawni contract gyda gwrthrych y data. Mae’r meini prawf cymhwyso yn cael eu pennu gan Lywodraeth Cymru. Os na fyddwch yn darparu gwybodaeth, ni fyddwn yn gallu darparu’r gwasanaeth hwn i chi.\nByddwn yn defnyddio eich gwybodaeth i ddarparu a gwella’r gwasanaeth i chi a, lle bo hynny'n bosib', fel nad yw’n eich adnabod.\nMae’n ofynnol yn ôl y gyfraith i’r Cyngor warchod y cyllid cyhoeddus y mae’n ei weinyddu, ac felly gall ddefnyddio unrhyw wybodaeth rydych wedi ei rhoi i atal, canfod ac ymchwilio i dwyll ac anghysonderau, er mwyn cyflawni contract, neu, dasg a gyflawnir er lles y cyhoedd, neu i gydymffurfio ag ymrwymiad cyfreithiol. Rhan 6 Deddf Archwilio ac Atebolrwydd Lleol 2014 a Rheoliadau Cyfrifon ac Archwilio (Cymru) yw’r sail Gyfreithiol.\nGwybodaeth iechyd (corfforol/meddyliol)\nGwybodaeth galluedd meddyliol\nAsiantaethau eraill sy’n gysylltiedig\nLlywodraeth Cymru – Mae’r gronfa ddata a ddefnyddir i ddal yr holl wybodaeth bersonol ynglŷn â Thocynnau Bysiau yn perthyn i Lywodraeth Cymru\nAsiantaethau (h.y. Lluoedd Arfog, Cartrefi Gofal) – Rhennir gwybodaeth er mwyn dilysu gwybodaeth gan breswylwyr a fydd yn cefnogi'r cais am Docyn Bysiau.\n6 blynedd o'r dyddiad y daeth darpariaeth gwasanaeth i ben neu 2 flynedd ar ôl dyddiad marwolaeth, p'un bynnag sydd gyntaf.\nHysbysiad Preifatrwydd yr Amgylchedd, Ffyrdd a Chyfleusterau Cais am finiau ychwanegolCeisiadau am wasanaethau profedigaethCeisiadau Angori yn yr HarbwrCeisiadau Cadw Cychod ar Lan yr HarbwrCeisiadau Casgliadau â ChymorthCeisiadau Meinciau Coffa ar yr HarbwrCerbydau wedi eu GadaelCofnodion disgyblion cludiant o'r cartref i'r ysgolConcessionary Bus PassesCymhorthwyr teithwyr o'r cartref i'r ysgolCynllun Gyrwyr HŷnDigwyddiadau Harbwr (ceisiadau a trwyddedau)Gwastraff MasnacholGwiriadau-Trwyddedau-Gyrru Hysbysiad Preifatrwydd: Tocynnau bysiau i aelodau o'r cyhoedd Lansiadau Harbwr (Dyddiol neu Dymhorol)Mannau AgoredPass PlusRhandiroeddRhybuddion Talu CosbTrwydded Cychwyr HarbwrTrwyddedau ParcioTrwyddedau Safle Amwynderau Cymunedol